Frizerijada - Kremašica\nNaslovna » Domaće vesti » Frizerijada\nAutor: goldie • 23/08/2010\nTakmičenje za titulu najboljeg frizera Balkana pod nazivom „FRIZERIJADA – izbor najboljeg frizera na Balkanu” održaće se 16. i 17. oktobra u sklopu Sajma kozmetike, nege kose, solarijuma, opreme, wellness-a, spa i nege kose „Dodir Pariza” na Beogradskom sajmu u hali 2. Frizeri će se takmičiti u kategoriji moderno šišanje. Ukoliko ste ambiciozni i verujete u svoju umešnost, kreirajte svoju kolekciju i dozvolite da vam pomognemo da postanete najpoznatiji frizer na Balkanu.\nSvi zainteresovani prvo moraju da popune online prijavu, a zatim prijavu i fotografije modela, pre i posle šišanja, u rezoluciji 300 dpi, kao i dokaz o uplati kotizacije u visini od 20€ u dinarskoj protivvrednosti, mogu da pošalju do 15. 09. 2010. na e-mail [email protected] ili na adresu Eco Design Studio Group, Dobračina 50/III, 11000 Beograd, sa naznakom za frizerijadu (svi podaci neophodni za uplatu se nalaze u obrascu prijave).\nŽiri, sastavljen od profesionalnih frizerskih kuća koje učestvuju na sajmu, javno bira 10 takmičara koji ulaze u veliko finale. Učesnici žirija u emisiji KOZMO KOZMETIKA, kao i u svim televizijskim, radijskim i štampanim medijima koji prate sajam i kongres kozmetike, imenuju svog favorita i glasaju za njega uz obrazloženje zašto su svoj glas dali njemu. Svojim favoritima učesnici žirija poklanjaju proizvode iz svog prodajnog asortimana i imaju mogućnost da brendiraju takmičara, modela i takmičarsko mesto na bini.\n1. Desetoro takmičara koji uđu u veliko finale biće podeljeni u 2 grupe;\n2. Prvih 5 takmičara iz jedne grupe takmičiće se istovremeno na velikoj bini i to prvog dana sajma 16. 10. 2010. godine.Takmičenje traje 60 minuta u disciplini moderno šišanje, a svi posetioci sajma biće uključeni u takmičenje tako što će moći da glasaju putem sms-a za troje najboljih iz prve grupe;\n3. 5 takmičara iz druge grupe takmičiće se istovremeno na velikoj bini i to drugog dana sajma 17. 10. 2010. godine. Takmičenje traje 60 minuta u disciplini moderno šišanje, a svi posetioci sajma biće uključeni u takmičenje tako što će moći da glasaju putem sms-a za troje najboljih iz druge grupe;\n4. Od šestoro najboljih iz prve i druge grupe proglasiće se konačni pobednik na osnovu sakupljenih sms glasova. Proglašenje pobednika će biti 17. 10. 2010. godine u 17h.\nPobednik dobija vrednu novčanu nagradu koja se isplaćuje iz nagradnog fonda.\nRadovi svih učesnika biće izloženi na panoima oba dana sajma, kako bi se javnost i posetioci što bolje upoznali sa njima i odabrali svoje favorite.\nTakmičenje će pratiti mnogobrojni televizijski, radijski i štampani mediji koji prate sajam i kongres kozmetike, a koji će biti pozicionirani u blizini frizerskih štandova i velike bine.\nPre i posle takmičenja biće održane revije frizerskih učesnika sajma iz čijih kuća je izabran žiri. Ove frizerske kuće dobiće gratis promociju u trajanju od 50 minuta, na velikoj bini, gde svi posetioci sajma mogu da se upoznaju sa novim tehnikama šišanja, bojenja, nadogradnje kose…\nPodsećamo Vas da svi zainteresovani prvo moraju da popune online prijavu, a zatim prijave i fotografije pre i posle šišanja, pošalju do 15. 09. 2010. na naš e-mail [email protected] ili na adresu Eco Design studio group, Dobračina 50/III, 11000 Beograd.


Srbi u KPS: kakav završetak plaćene suspenzije?\nGNJILANE - Srpski policajci iz Kosovskog Pomoravlja, kojima sutra ističe plaćena suspenzija, ostaju pri stavu da će se vratiti na posao samo ako budu u lancu komande UNMIK policije, a ne pod ingerencijama kosovskih institucija.\nKako je za agenciju Beta danas izjavio jedan od Srba policajaca koji su napustili KPS, Stojan Denić, još nema dogovora o povratku srpskih policajaca na posao, ali je za danas u 13 časova zakazan sastanak na poziv regionalne komande KPS iz Gnjilana. >> Pročitaj celu vest na sajtu Radio Televizija Vojvodine << "Pod plaćenom suspenzijom smo od 5. marta, još ne znamo kakav će biti naš dalji status, ali je sigurno da se nećemo vratiti na posao pod ingerencijom kosovskih institucija, već samo ukoliko to bude u nadležnosti UNMIK", izjavio je Denić.\nPrema njegovim rečima, da bi se vratili na posao srpski policajci traže i formiranje policijskih podstanica u sredinama u kojima žive Srbi.\nKosovsku policijsku službu je, iz regiona Kosovskog Pomoravlja, gde u opštinama Gnjilane, Kosovska Kamenica, Kosovska Vitina i Novo Brdo živi oko 35.000 Srba, 27. februara napustilo 177 policajaca i civilnog osoblja koje je radilo pri KPS-u. Na taj potez Srbi su se odlučili nakon proglašenja nezavisnosti Kosova i ukupno je suspendovano oko 300 policajaca srpske nacionalnosti.\nKomanda KPS odlučila je da pregovara sa njima i pozove ih da se sutra vrate na posao.\nVlada Srbije je najavila da će preuzeti na sebe plaćanje policajaca srpske nacionalnosti koji ostanu bez posla.


Srbija je zrelo društvo za više žena u politici\nPotpredsednica Vlade Republike Srbije i predsednica Koordinacionog tela za rodnu ravnopravnost Zorana Mihajlović izjavila je sinoć da je društvo u našoj zemlji dovoljno zrelo da ima rodnu ravnopravnost na delu i jednake šanse za žene i muškarce, dodajući da se na tome radilo prethodnih godina.\nMihajlović je, gostujući u emisiji “Upitnik” na Radio-televiziji Srbije, ocenila da je predlog predsednika Republike Aleksandra Vučića da imamo polovinu žena u Vladi dobar, podsetivši na to da je, kada je on bio premijer, osnovano i Koordinaciono telo, sa ciljem da se žene više uključe u politički, privredni, društveni i kulturni život zemlje.\nOna je istakla da je Srbija po pitanju učešća žena u političkom životu iznad evropskog proseka, o čemu govori i Indeks rodne ravnopravnosti, uz napomenu da je potrebno da se ova tema spusti na lokalni nivo.\nNapravili smo važne korake, ali moramo da radimo više jer su žene najveća marginalizovana grupa na svetu. I zato je važno što ćemo imati dva nova ministarstva. Treba nam više tolerancije, to nije samo ispravno i ljudski, to mora da se podrazumeva, objasnila je Mihajlović.\nPrema njenim rečima, važno je da se borimo protiv stereotipa i podela na muška i ženska zanimanja i da stvaramo jednake uslove i za žene i za muškarce.\nOna je dodala da nema ništa protiv kvota jer su to stepenice koje ženama omogućavaju da se pojave na političkoj sceni, i naglasila da je važno da imamo više žena tamo gde se donose odluke i opredeljuju finansije.\nŽene su, kako je ukazala, dvostruko više opterećene neplaćenim poslovima i za razliku od muškaraca nemaju vremena da se dodatno usavršavaju, budu konkurentne na tržištu rada ili odvoje vreme za sebe.\nSrbija je rešena da dalje napreduje i sigurna sam da ćemo sa novom vladom, koja mora da bude još bolja i efikasnija, uhvatiti još veći zamajac, zaključila je Mihajlović.


Rekreacija - Sportpedija\nBilo koji oblik fizičke aktivnosti donosi osećaj sreće, utiče na samopouzdanje, psihološke i zdravstvene efekte. Aktivan način života je vitalan, zdrav život pun uživanja, prepleten zadovoljtsvima, zdravim aktivnostima, pa čak i uzbuđenjima.\nIspitivanje rekreativnih trkača ukazalo je na to da postoje još neki razlozi za upražnjavanje fizičke aktivnosti, uključujući izazov, osećanje zadovoljstva posle i za vreme aktivnosti. Većina ljudi bavi se fizičkom aktivnošću jer je osećaj dobar i donosi im užitak. Drugi, a kod mnogih i bitniji razlog, jeste taj što ona dobro utiče na spoljašnji izgled. Za neke osobe to se odnosi na gubitak telesne mase, toniranje mišića, vitak i sjajan izgled.\nPravac u kom će se osoba kretati zavisi od mnogih činilaca, uključujući nivo aktivacije, finansijska sredstva, prethodna iskustva iz sporta i fizičke aktivnosti, sopstvene mogućnosti, fizičko i socijalno okruženje, a tu je i element sreće. Najprostija a ujedno i jako delotvorna aktivnost jeste hodanje, tj, šetnja. Neko može da trči, pliva ili vozi bicikl da bi poboljšao ili održao svoje zdravstveno stanje i dobru fizičku kondiciju. Takođe, neko može da se bavi planinarenjem, da vozi kajak, da skija ili da se bavi paraglajdingom da bi ostvario željeno uzbuđenje.\nGrađanima mora da se stavi do znanja da za bavljenje sportom nije potrebno ništa posebno, dovoljna je odlučnost, želja i volja za vežbanjem. Naše društvo mora biti upoznato sa svim pozitivnim efektima koje na telo ostavlja fizička aktivnost. Mora se istaći jednostavnost rekreacije i mogućnost da se upražnjava svuda i na svakom mestu: pred televizorom, na ulici, u stanu, u parku, na plaži, usput.\nRekreacija je po definiciji skup aktivnosti koje se dešavaju u slobodno vreme, po slobodnom izboru sa svrhom osveženja i dobrog raspoloženja. Rekreacija je zdrav način života i odnosa prema sebi i okolini, odnosno doprinos izgradnji sopstvene ličnosti. (Mitić Dušan, Rekreacija)\nAko ste rekreativac, zaboravite brzi ritam, ali nemojte zaboraviti raznolikost svog treninga da vam aktivnost ubrzo ne bi dosadila. Kombinujte teško i lako, kratko i dugo, brzinu i udaljenost i ne zaboravite da obavezno odvojite vreme za odmor i oporavak. Osmislite program i započnite sa radom. Vodite jednostavne beleške o svojim aktivnostima, koliko ste pretčali, pešačili, plivali ili vozili bicikl. Nakon određenog vremena, menjajte program da biste ga prilagodili svojim potrebama, odnosno svom nivou kondicije.\nNemojte preterivati u vežbanju. Nikakav neprijatan osećaj, bol, žarenje u mišićima ili slično stanje ne treba da bude krajnji cilj vežbanja ili treninga. Simptomi pretreniranosti obuhvataju letargiju, zamor, loš učinak , gubitak sna, gubitak apetita i loše zdravstveno stanje. Simbol aktivnog života jeste prijatno iskustvo, potreba onoga što zaista možemo da budemo – fizički, mentalno, društveno i duhovino snažne osobe. Aktivan život daje energiju, životnu snagu za istrajnost u borbi koja nam predstoji. On umanjuje opterećenost sobom, menja negativne navike, poboljšava nam zdravlje, jača energiju i volju za životom.\nTakođe, u sastavni deo aktivnosti morate uvrstiti zagrevanje i opuštanje. Zagrevanje treba uvek da prethodi napornoj aktivnosti da bi se povećala temperatura tela, ubrzalo disanje i srčani ritam i osoba zaštitila od bolova i povreda u mišićima, tetivama i ligamentima. Zagrevanje bi trebalo da se sastoji od vežbi oblikovanja uz postepeno povećanje inteziteta i pokretljivosti.\nOpuštanje posle treninga jednako je važno kao i zagrevanje. Nagli prekid s napornom aktivnošću dovodi do povlačenja krvi, loše cirkulacije i sporog odstranjivanja otpadnih proizvoda metabolizma. Takođe, nagli prekid može doprineti pojavi grčeva, bolova ili ozbiljnih problema.\nTeniski klub „White star“\nFudbalski klub „BSK“


Podrška Dodiku u borbi za očuvanje Srpske | Republika Srpska\nNaslovna Vijesti Podrška Dodiku u borbi za očuvanje Srpske\nPodrška Dodiku u borbi za očuvanje Srpske\nNovoizabrani potpredsjednik Republike Srpske (RS) Emil Vlajki izjavio je da će njegov prioritet u naredne četiri godine biti očuvanje ustavne pozicije Srpske, njene ekonomske održivosti, borba protiv kriminala, te razvijanje specijalnih i paralelnih veza sa svim zemljama regiona, prije svega sa Hrvatskom. On je u intervjuu Novinskoj agenciji Republike Srpske – Srna rekao da će podržati novoizabranog predsjednika RS Milorada Dodika, ukoliko bude radio kako je obećao u izbornoj kampanji, odnosno ukoliko se suprotstavi svakom prenosu nadležnosti RS i pruži podršku uspostavljanju hrvatskog entiteta u BiH.\n„Mediji u Federaciji BiH su negativno komentarisali takav moj stav, često maliciozno ističući moje izjave pojedinim novinama iz RS da ću Dodika podržati ‘dušom i tijelom’ u njenom očuvanju. Ja živim u RS i zakletvu ću polagati pred njenom skupštinom, tako da je sasvim normalno da se zalažem za njen opstanak. Ukoliko su obećanja gospodina Dodika bila samo predizborna floskula, on će u meni imati opoziciju“, poručio je Vlajki.\nKada je u pitanju pozicija RS u okviru BiH, Vlajki je rekao da su njeni kapaciteti za očuvanje postojećih nadležnosti slabi, prije svega zbog loše ekonomske situacije, iz čega proističu i ostale slabosti, ali i zbog toga što međunarodna zajednica predvođena SAD, želi islamizaciju prostora zapadnog Balkana.\n„Uprkos svim nadležnostima koje su prenesene, još uvijek postoji mehanizam entitetskog glasanja u Predstavničkom domu parlamenta BiH koji osigurava opstanak RS“, istakao je Vlajki.\nGovoreći o ustavnim promjenama u BiH, novoizabrani potpredsjednik RS je naglasio da, koliki god njihov obim bude, one ne smiju dozvoliti uvođenje principa „jedan čovjek – jedan glas“ i moraju afirmisati postojanje RS kao entiteta koji ima samosvojnost i pravo da preko entitetskog glasanja tu samosvojnost očuva.\nNa pitanje kakva treba da bude pozicija Hrvata u procesu ustavnih promjena u BiH, Vlajki je rekao da se i Hrvatima, kao konstitutivnom narodu mora dozvoliti da imaju svoju teritorijalnu jedinicu, ali da se ona ni na koji način ne može formirati na račun RS.\n„Pod tim podrazumijevam hrvatski entitet. Ako je FBiH napravljena spajanjem bivše Herceg-Bosne i bošnjačke teritorije, ne vidim zašto se ona po tom principu ne bi mogla i razložiti“, naglasio je Vlajki.\nPrema njegovim riječima, treći entitet treba da obuhvata kantone sa hrvatskom većinom, a maksimalistički zahtjevi pojedinih hrvatskih političara iz FBiH, po kojima bi u njega trebalo da se uključe i dijelovi Posavine i srednje Bosne, nisu mogući.\nOn je izrazio pesimizam po pitanju postizanja ozbiljnog dogovora stranaka o formiranju vlasti na nivou BiH, zbog čega će, kako je ocijenio, odnosi u njenim institucijama i u naredne četiri godine zadržati status kvo.\n„S jedne strane imamo prepoznatljive bošnjačke tendencije, sa druge srpske predstavnike koji se udružuju sa hrvatskim u pokušaju da stvore blok koji bi se bošnjačkom suprotstavio. Čini mi se da su to ‘rogovi u vreći’ i da se neće složiti ni oko jednog bitnijeg pitanja. Takođe, novoizabrani bošnjački član Predsjedništva Bakir Izetbegović nesvjesno produžava negativan odnos prema Srbima svojim izjavama kako je Armija BiH u četiri godine ratovanja učinila manje nego Srbi za jedan sat u Srebrenici, što uopšte ne vodi pomirenju“, smatra Vlajki.


Dr Hadija Toković: Apelujem i molim roditelje da decu sa simptomima korone odmah odvedu lekaru - IndeksOnline.rs\nNaslovna COVID-19 Dr Hadija Toković: Apelujem i molim roditelje da decu sa simptomima korone...\nNOVI PAZAR – Zbog sezone gripa i koronavirusa, tačnije omikron soja, povećan je broj obolelih. Na meti su u najvećem broju deca, koja prilikom oboljevanja imaju najčešće problema sa respiratornim infekcijama. Zbog simptoma sličnih u oba slučaja, načelnica Dečijeg odeljenja OB Novi Pazar, dr Hadija Toković, apeluje na roditelje da decu odmah odvedu kod lekara.\n“Zbog veoma sličnih simptoma sezonskog gripa i koronavirusa, naročito omikron soja koji najpre napada dečiji organizam, apelujem i molim roditelje da decu odmah odvedu lekaru ukoliko primete bilo koji simptom sličan koronavirusu, povišenu temperaturu, povraćanje, dijareju, opštu malaksalost, curenje iz nosa, bol u grlu i kašlja”, kazala je načelnica Dečijeg odeljenja OB Novi Pazar.\nOna je istakla da Dečije odeljenje radi u no covid sistemu, da na odeljenju nema dece hospitalizovane od koronavirusa ali da ukoliko ima težih stanja, deca se transportuju za Beograd u bolnicu “Dragiša Mišović”.\nDr Toković naglašava da roditelji najpre decu moraju odvesti na testiranje i na taj način saznaju da li je u pitanju obični grip ili možda korona. Tako će na vreme dobiti adekvatnu terapiju i lakše i brže doći do izlečenja nego da čekaju i na svoju ruku daju deci lekove, naročito antibiotike koje nikako ne smeju sami uključivati jer oni u ovom slučaju mogu čak stvoriti i dodatne komplikacije.\nPrethodni tekstNovopazarac Edin Ujkanović na CEZ trkama u Evropi\nSledeći tekstU Bosni i Hercegovini za dan čak 50 smrtnih slučajeva povezanih sa koronom


5. jul 2019. Delegacija Narodne skupštine sa ministrom odbrane Kipra\nSusret delegacije Narodne skupštine sa ministrom odbrane Kipra\nMinistar odbrane Kipra Savas Angelidis potvrdio je istorijsku bliskost i solidarnost naroda Kipra i Srbije i aktivno angažovanje Kipra na ubrzanju procesa evrontegracije Srbije.\nU razgovoru sa delegacijom Narodne skupštine koju u poseti Kipru predvodi prof. dr Žarko Obradović, predsednik Odbora za spoljne poslove obostrano je konstatovano da postoji značajan potencijal za unapređenje saradnje dve zemlje u oblasti odbrane, kao i u drugim oblastima.\nObradović se zahvalio na podršci Kipra u očuvanju teritorijalnog integriteta i suvereniteta Srbije i sprečavanju ulaska Kosova u međunarodne organizacije.\nNaša delegacija je ponovila punu podršku suverenitetu Kipra, uključujući i na moru i podržala nalaženje sveobuhvatnog rešenja za kiparsko pitanje na osnovu relevantnih rezolucija UN i budućih dogovora dve kiparske zajednice.\nPokrenuta je i inicijativa za trilateralnu saradnju Srbije, Kipra i Grčke.\nDelegacija u kojoj su i Biljana Pantić Pilja, predsednik Poslaničke grupe prijateljstva sa Kiprom Narodne skupštine, Ljiljana Malušić i Nikola Savić, članovi Odbora za spoljne poslove i Stanislava Janošević i dr Dragana Barišić, članovi Poslaničke grupe prijateljstva sa Kiprom, obišla je i granicu okupirane Famaguste i vodila razgovore sa članovima Gradskog Veća grada Famaguste.


Jelena Vujačić - Regresoterapija kao put ka postizanju mira\nKoja je najfascinantija stvar koju ste vi otkrili u regresiji?\nMoje prve fascinacije vezane za rad na podsvesnim nivoima tiču se oduševljenja vezanog za mogućnost ulaska u veoma duboke sadržaje naše psihe, kojih nismo uobičajeno svesni i to na veoma lagan i dostupan način, a potom i veličina promene koju takvi radovi donose u naš život, kako na unutrašnjem nivou, tako i na nivou spoljašnjih zbivanja i okolnosti koje živimo. Zaista primetite kako u nekom segmentu unutrašnje i spoljašnje realnosti stvari počinju fundamentalno da se menjaju. To mi je kroz lično iskustvo definitivno potvrdilo činjenicu da je čitava naša spoljašnja, kao i unutrašnja realnost, potpuno određena sadržajima koje mi nosimo na nivou našeg podsvesnog, a naša beskonačno moćna psiha nam iznova i iznova donosi okonosti koje nam pružaju mogućnost da iscelimo neki traumatičan događaj iz prošlosti. Taj proces postupnog isceljenja i osvešćivanja može da traje stotinama i hiljadama godina, kroz mnoge naše inkarnacije, a tokom regresoterapije se taj proces sažme na jedan ili nekoliko terapijskih susreta.\nDodatna stvar koja je fascinantna u ovim terapijskim iskustvima se uglavnom tiču sadržaja koje sam viđala i spoznavala u samim procesima. Na primer, u nekim ličnim procesima sam išla veoma daleko, do nekih života u kojima sam sebe čak videla kao biljku, životinju ili čak i kamen, što potvrđuje duhovna učenja i postulate određenih tradicija istoka, da se svest razvija od najnižeg nivoa svesti minerala, preko biljnog, životinjskog sveta, da bi na kraju došla do nivoa čoveka.\nVredi ponoviti da je, bez obzira na fascinantnost sadržaja koji se javljaju tokom procesa, zaista manje važno da li će se ti sadržaji tumačiti kao zaista lični prethodni životi ili kolektivno sećanje čovečanstva. Činjenica je da se određeni sadržaji, po pravilu pojavljuju tokom sesija, oni se terapijski obrađuju, što za konačni cilj ima boljitak, isceljenje i postizanje harmoničnog, zdravog i srećnog života. To je jedino što je istinski važno.\nDa li ste ikada poželeli da se iz neke situacije iz prošlosti ne vratite?\nDa, jesam, ali to nije toliko bilo iz prošlosti u smislu inkarnacija, već se desilo tokom procesa u kojem sam došla na nivou svesti do duhovnih dimenzija postojanja, za koje se kaže da predstavljaju naš pravi dom ili raj, kako god da ga nazovemo. Tamo sam osetila toliku količinu svetlosti, lepote i veličanstvenosti, koja na našoj trenutnoj ravni postojanja ne postoji ni u približnom smislu. Veoma je lako poželeti da ostanemo u toj lepoti, ljubavi i divoti, ali sa druge strane, treba svi da budemo svesni da smo došli u ovaj život i u okolnosti koje živimo zarad sticanja određenih iskustava i evolucije svesti, duhovnog razvoja. Plan i nameru sa kojima dolazimo u ovaj život, takođe veoma lako osvešćujemo tokom procesa regresoterapije.\nU čemu se psihologija i regresija najviše dopunjuju a u čemu najviše odudaraju jedna od druge?\nPoslednje decenije karakteriše intenzivno spajanje nauke i duhovnosti. Kod nas zvanična psihološka nauka još uvek nije velikodušno otvorila vrata ovim otkrićima, ali vremenom hoće, jer je to neizbežan proces razvoja nauke u svetlu novih saznanja. Takođe me veoma raduje što na edukacijama iz regresoterapije ima sve više psihologa, tako da će i oni biti značajan deo ove promene.\nMoglo bi se reći da se psihologija i regresija najviše dopunjuju kada se govori o podsvesnim delovima naše psihe, mada se u ranim godinama razvoja psihologije kao nauke, mnogo više pažnje obraćalo na podsvesno kod čoveka, nego što je to danas slučaj. Ko god da se bavi psihoterapijskim radom, pre ili kasnije dolazi do uvida da se određeni obrasci ponašanja i reagovanja ne mogu isceliti u potpunosti, ukoliko se rešenje ne potraži na dubljim nivoima ljudske psihe. Prema tome, važnost rada na podsvesnim strukturama naše ličnosti je neopisivo važna za svakoga ko želi da poboljša kvalitet svog života.\nFoto: Marina Manga, Pixabay\ndimenzija postojanja inkarnacija Jelena Vujačić prethodni životi psihologija Razotkrivanje Regresija regresoterapija\t2017-11-06


DIS Trening centar\nUlaganje u znanje za nas predstavlja veoma važnu investiciju za budućnost.\nOsnovni zadatak DIS Trening centra je da omogući pravilno razvijanje i primenu potencijala zaposlenih u kompaniji, kroz unapred definisane programe edukacije, u cilju primene postojećih i novih znanja iz oblasti planiranja i efikasne organizacije. Na taj način Dis Trening centar doprinosi ostvarenju maksimalnih rezultata kompanije i svih zaposlenih.\nEdukacija je planirana za sve nivoe zaposlenih:\nKljučni značaj za zaposlene na operativnim pozicijama imaće obuke za timski rad, praktične obuke fokusirane na realizaciju i ostvarenje operativnih ciljeva radnog mesta, i obuke fokusirane na unapređenje kvaliteta u pružanju usluga potrošaču, klijentu.\nZa pozicije srednjeg menadžmenta, koje karakteriše u većoj meri upravljanje timom i procesima, ključan je razvoj veština za delegiranje i kontrolu zadataka, planiranje i organizovanje, analiza i rešavanje problema i obuke namenjene uspešnoj motivaciji saradnika.\nNajznačajniju i najvažniju podršku u planiranju, postavci i realizaciji kompanijskih ciljeva, donošenju odluka i razvoju saradnika, kreiranju i upravljanju promenama u kompaniji obezbeđuju direktori. Upravo to su ključne oblasti za razvoj znanja i veština zaposlenih na rukovodećim pozicijama u kompaniji DIS.\nPlanovi za razvoj karijere zaposlenih se izrađuju u skladu sa planovima razvoja kompanije i uvek su uzajamno komplementarni. To praktično znači da će svakom zaposlenom biti omogućeno kretanje kroz sistem, horizontalno i vertikalno, prema definisanoj organizacionoj strukturi i da isključivo od ličnih afiniteta i potencijala zavisi da li će zaposleni prepoznati šansu za napredak i iskoristiti je. Svaki zaposleni, prateći sopstvene potrebe, prepoznaje kompaniju DIS kao poslodavca koji želi da ulaže u njegov razvoj, koji želi da unapređuje njegova znanja i veštine i koji može da mu omogući napredak i razvoj u karijeri. Zadovoljstvo naših zaposlenih nam je veoma važno, zato se trudimo i negujemo dobre odnose, investiramo u zaposlene i omogućavamo im da rastu uporedo sa rastom i razvojem kompanije.\nFokus rada DIS Trening centra je realizacija programa edukacije svih zaposlenih, kako na rukovodećim pozicijama tako i na operativnim. Naši treninzi za unapređenje znanja i veština baziraju se na sledećim oblastima:\nTIMSKI RAD I SINERGIJA\nMOTIVACIJA SEBE I DRUGIH


Politička neutralnost - Vladimir Gligorov - Peščanik\nZemlja može da odluči da bude samo članica univerzalnih multilateralnih institucija, kao što su Ujedinjene nacije. To naravno podrazumeva angažovanost a ne neutralnost, što je jedan od razloga što je teško razumeti šta se pod političkom neutralnošću razume. Postaviće se, primera radi, pitanje članstva u regionalnim organizacijama, recimo onima koje postoje u Evropi. One nisu univerzalne i postavljaju dosta jasna pravila učlanjenja. Što znači da se zemlja članstvom u njima odriče neutralnosti kada je reč o zemljama koje ne zadovoljavaju kriterijume za članstvo.\nIsto se može reći i za regionalne organizacije, na primer kao što je CEFTA, dakle zona slobodne trgovine na Balkanu (uglavnom). Da li politička neutralnost podrazumeva neučestvovanje u takvom tipu regionalne ogranizacije? Ukoliko je odgovor negativan, onda se u načelu ne bi moglo reći da je postojanje ugovornih odnosa sa Evropskom unijom, recimo kao što je Sporazum o stabilizaciji i pridruživanju u neskladu sa političkom neutralnošću. Ili, recimo, ugovor o slobodnoj trgovini sa Rusijom ili bilo kojom drugom zemljom ili grupom zemalja. Recimo ako bi se tvrdilo da je postojanje trgovinskog sporazuma sa Evropskom unijom u suprotnosti sa političkom neutralnošću, to bi se moralo odnositi i na sve druge, već pomenute, trgovinske sporazume. I zapravo na mogućnost sklapanja trgovinskih sporazuma uopšte.\nA onda se postavlja pitanje zašto bi samo trgovina bila od značaja za političku neutralnost? To bi moglo da se protegne i na kulturu i sve druge obilke međunarodne sradnje, zapravo na sve međunarodne sporazume i ugovore u bilo kojoj oblasti. Možda bi se moglo tvrditi da se može ostati politički neutralan sarađujući sa svima u svemu, što bi značilo da se svaki put kada se sa jednima potpiše neki sporazum isti takav potpiše sa svima. Kako to zavisi od drugih, to bi značilo da bi svi imali pravo veta na ugovorne i druge oblike međunarodne saradnje u koju bi politički neutralna zemlja težila da stupa. Iz čega bi opet sledilo da bi politički neutralnoj zemlji bilo veoma teško da ima ugovorne odnose sa drugim zemljama, osim možda u okviru multilateralnih organizacija.\nSve ovo je samo da bi se ukazalo na činjenicu da se ovaj termin nepotrebno koristi, jer nije u stvari nepoznato za šta se zalažu zagovornici političke neutralnosti. Reč je o zalaganju za to da Srbija nema nikakve ugovorne odnose sa Evropskom unijom. Ovo se jasno i kaže jer se traži raskid Sporazuma o stabilizaciji i pridruživanju. Verovatna posledica toga bi bili i problemi sa članstvom u CEFTA, a potom bi se postavili problemi i sa mnogim drugim ugovorima. Ovo ne bi morala da bude politička neminovnost, ali bi svakako bilo potrebno objašnjenje zašto su neki odnosi u skladu sa političkom neutralnošću, dok drugi nisu. Jer ako je reč o uslovljavanju, na primer, politikom prema Kosovu, to se može činiti viznim režimom isto tako kao i trgovinskim sporazumom.\nTako da bi od zagovornika političke neutralnosti trebalo zahtevati da kažu koji će se tačno ugovorni odnosi sa Evropskom unijom i njenim zemljama članicama raskinuti i koja se tačno dobit od toga očekuje – politička, privredna i svaka druga. Pogotovo jer se sugeriše da se odnosi prekidaju jer je Unija neprijateljski raspoložena prema Srbiji, pa se valjda ne očekuje da usledi period prijateljskih, politički neutralnih odnosa.\nNovi magazin, 03.05.2012, štampano izdanje


Youth Creative Polis glavni adut u borbi za Omladinsku prestonicu Evrope | (Vesti - 16.10.2015) Novi Sad\n16.10.2015 u 21:18h\nYouth Creative Polis glavni adut u borbi za Omladinsku prestonicu Evrope\nGradonačelnik Novog Sada Miloš Vučević obišao je sadržaje i programe na manifestaciji „OPENS Day“. To je bio centralni događaj vezan za kandidaturu Novog Sada za Omladinsku prestonicu Evrope 2018. godine, i simboličan prvi dan budućeg Youth Creative Polis - a koji će biti jezgro razvoja omladinskog sektora i kretivnih industrija u Novom Sadu.\n- Uveren sam da smo danas korak bliže realizaciji projekta Youth Creative Polis - a ovde u tzv. Kineskoj četvrti, odnosno bliži potpunom reaktiviranju i drugačijoj koncepciji ovog decenijama zapuštenog dela grada. Svestan sam da mnogi i dalje ne veruju i da je mnogo lakše kritikovati iz daleka, reći da je to nemoguće, ali ja verujem u ove sjajne mlade ljude, u čitav niz omladinskih organizacija i u opštu podršku javnosti za ovaj novi koncept. Mi uveliko pripremamo za budžet 2016. Godine prve aktivnosti upravo u ovom delu grada, kako bismo Kinesku četvrt pretvorili u buduću zonu razvoja turizma, kreativne industrije, omladinskih aktivnosti i nevladinog sektora. Siguran sam da ćemo te zamisli uspešno sprovesti u delo i iako neće biti lako, mi ćemo se boriti i hrabro ići ka cilju prvenstveno uz podršku šire društvene zajednice i velikog broja omladinskih i nevladinih organizacija. Nadam se da će Youth Creative Polis doprineti uspehu kampanje za kandidaturu grada za Evropsku prestonicu kulture 2021. I Omladinsku prestonicu Evrope 2018. godine, a bez obzira na to da li ćemo osvojiti titulu ili ne, ovo će biti budući centar Novog Sada u smislu osnaženog turističkog potencijala, razvoja omladinskih aktivnosti, jačanja društvenog aktivizma i Novog Sada kao centra kreativne industrije - rekao je gradonačelnik Vučević.\nNaziv manifestacije "OPENS Day" predstavlja akronim naslova - Omladinska prestonica Evrope Novi Sad 2018, a za ovu titulu se grad kandidovao u saradnji sa EXIT fondacijom. Nakon što je poslata kandidatura za tu prestižnu titulu, projekat je uvršten među pet najboljih, tako da se Novi Sad našao u društvu Mančestera, Peruđe, Kečkemeta i Kaškajiša, kao jedini u prvih pet gradova van Evropske unije. Danas je u Youth Creative Polis - u organizovan niz zanimljivih dešavanja gde se u jednom danu vršilo predstavljanje mladima i zainteresovanoj publici šta se to nalazi u aplikaciji za Omladinsku prestonicu Evrope, a jedna od stavki je svakako i kreiranje Youth Creative Polis - a u tzv. Kineskoj četvrti.\n- Mi verujemo da se čuda dešavaju i to je najveća prednost koju EXIT fondacija poseduje. Da vam je neko rekao pre 15 godina da će Novi Sad biti domaćin najboljeg evropskog festivala, verovatno biste ga gledali začuđeno. Tako isto, sada verujemo u čudo - da ovo mesto i ova pozicija budućeg Youth Creative Polis - a može da postane jedan od glavih aduta, ne samo za Omladinsku prestonicu Evrope, već i za Evropsku prestonicu kulture. Mi smo na jednom mestu spojili jednu samoniklu, organsku priču kreativnih industrija i preduzetništva koji postoje u Novom Sadu sa omladinskim sektorom. U tom smislu ovo će biti jedinstvena revitalizacija jednog devastiranog prostora, a postoje mnogobrojni primeri gradova u Evropi gde je realizovana slična ideja, pre svega u vidu pretvaranja takvih mesta u kreativne kvartove. Želimo da mladi ljudi ostanu da žive u Novom Sadu, da se zapošljavaju i samozapošljavaju, a da budu u kontaktu sa realnim sektorom. To je ono što nas najviše raduje u celoj priči i to je za nas pobeda, a titula je samo jedan motiv više - rekao je predsednik Upravnog odbora EXIT fondacije i predsednik Organizacionog odbora za realizaciju inicijative za kandidaturu Novog Sada za Evropsku prestonicu kulture 2021. godine Nemanja Milenković naglasivši da je ovaj dan, zapravo prvi dan Youth Creative Polis - a.\nPovezane teme Miloš Vučević Novi Sad evropska prestonica kulture Novi Sad omladinska prestonica evrope omladinska prestonica evrope youth creative polis


Učešće na 47. Savetovanju „Zaštita vazduha 2019“ , Niš – Покрајински секретаријат за урбанизам и заштиту животне средине\nUčešće na 47. Savetovanju „Zaštita vazduha 2019“ , Niš\n14/10/2019 15/10/2019 Agota Šurjan\nPredstavnici Pokrajinskog sekretarijata za urbanizam i zaštitu životne sredine mr Hristina Radovanović-Jovin, mr Zorana Georgijev i Mira Vrtikapa, učestvovali su na 47. Savetovanju „Zaštita vazduha 2019“ u periodu od 8-10. oktobra 2019.g., u Nišu, u organizaciji Klaster komore za zaštitu životne sredine i održivi razvoj.\nTom prilikom mr Hristina Radovanović-Jovin, savetnik u Pokrajinskom sekretarijatu za urbanizam i zaštitu životne sredine održala je prezentaciju „Unapređenje monitoringa suspendovanih čestica PM10 u lokalnoj mreži automatskog monitoringa kvaliteta ambijentalnog vazduha u APV“ . Predstavljene su aktivnosti Sekretarijata na unapređenju monitoringa suspendovanih čestica, frakcije PM10 u lokalnoj mreži automatskog monitoringa vazduha kojom upravlja Sekretarijat.\nPrikazani su rezultati monitoringa suspendovanih čestica referentnom metodom na 3 automatske stanice (Sombor, Zrenjanin, Kikinda) u periodu 2018-2019.g., kao i rezultati testova ekvivalencija za nereferentnu metodu u automatskoj stanici Subotica.\nTakođe su istaknute aktivnosti koje se planiraju u narednom periodu, pre svega, modelovanje kvaliteta vazduha, uspostavljanje monitoringa suspendovanih čestica na ostalim stanicama, praćenje sadržaja frakcije PM2.5 i dr.\nSavetovanju su prisustvovali predstavnici iz : Agencije za zaštitu životne sredine, Instituta za Javno zdravlje Batut, Instituta za Javno zdravlje Vojvodine, Instituta za Javno zdravlje Niš, Gradskog zavoda za javno zdravlje Beograd, Istraživačkog razvojnog instituta za informacione tehnologije biosistema, Instituta za preventivu Novi Sad, kao i relevantni subjekti iz oblasti upravljanja kvaliteta vazduha.\nRani javni uvid u Nacrt Prostornog plana područja posebne namene infrastrukturnog koridora železničke pruge Subotica – državna granica (pravac Baja) sa elementima za direktno sprovođenje.


“NE TREBA TO MIJEŠATI S PIRALENOM” Nastavljaju se kontrole subjekata na prostoru “Incela” - Srpskainfo\nRadojičić je naveo da je po nalogu inspekcije urađen vanredni ljekarski pregled radnika firme “BC metal” kojim je utvrđeno da kod određenog broja radnika postoje visoke koncentracije određenih toksičnih materija u krvi. On je naglasio da, kada je riječ o liječenju radnika, dalje treba da postupe organi zdravstvene zaštite.\nTo ne treba miješati sa slučajem piralen. Riječ je o jednoj fabrici u Poslovnoj zoni “Incel” koja se bavi hemijskim poslovima i štetnim materijama. Očito je da radnici koji su tu radili nisu bili dovoljno zaštićeni i nisu imali mjere zaštite na radu – rekao je Radojičić novinarima u Banjaluci.\nOdgovarajući na pitanje ko je dozvolio da u naselje Borkovići bude dovežen otpad iz Poslovne zone “Incel” i šta će grad uraditi kada je riječ o tome, Radojičić je rekao da inspekcija radi svoj posao po prijavi, a ukoliko bude prijavljen neki od takvih događaja, kao što je izvoženje zemljišta, inspekcija izlazi na teren i uzima uzorke.\n– Hemijskom analizom biće utvrđeno o kakvoj vrsti zemljišta je riječ, odakle je dovezeno i ko ga je prevozio. Taj postupak je u toku onog momenta kada je prijavljeno, a prvo je prijavljeno medijima, pa onda gradu – naglasio je Radojičić. Prema njegovim riječima, odvoz zemljišta i otpadnog materijala sa raznih gradilišta u gradu uvijek se radi na isti način.\n– Kada se inspekciji prijavi da je nešto nedozvoljeno ili je eventualno štetno, onda ona izlazi na teren. U ovom slučaju je prvo prijavljeno medijima, pa onda inspekciji i mi to sada utvrđujemo – rekao je Radojičić.\nNačelnik Odjeljenja za inspekcijske poslove grada Banjaluka Janko Kecman rekao je ranije da su teški metali pronađeni u krvi 23 od 29 radnika Firme “BC Metal”, koja se nalazi u banjalučkoj Poslovnoj zoni “Incel”.\n– Na preglede je poslato 29 zaposlenih “BC Metala” koji rade na lokaciji u “Incelu”, od kojih su 23 dobila loše nalaze. To su radnici u proizvodnji, a u krvi su im pronađeni teški metali poput olova, cinka i žive u većoj količini od dozvoljene. Ta količina zavisila je od toga koliko ko dugo radi i na kojoj poziciji – kaže Kecman.


Sporting - Tondela: Analiza utakmice | Sportske Kladionice\nHome Sportsko klađenje Prognoze utakmica Sporting – Tondela: Analiza utakmice\nSporting – Tondela: Analiza utakmice\nNaši prvi tipovi i analize vezano za Portugalsku prvu ligu nisu prošla najsjajnije, ali ova izuzetno zanimljiva liga često nudi neke value utakmice, te ćemo i u ovom kolu odabrati minimum jednu utakmicu na koju ćemo postaviti opkladu. Ono što je posebno zanimljivo je činjenica da ni Porto, ni Benfica nisu u formi i da se naprosto utrkuju ko će igrati slabije i ko će više bodova prosuti. Nama se danas sviđa jedan market na utakmici koja se igra na stadionu Jose Alvalade se sastaju domaća ekipa Sportinga iz Lisabona i Tondele.\nDomaći sastav, se nalazi na četvrtoj poziciji i generalno se bore sa Bragom i Famalicaom za mesto koje void u Ligu Evrope sledeće godine. Na domaćem terenu ove sezone imaju rekord od 9 pobeda, 0 nerešeni i samo 4 poraza, uz gol razliku od 20 postignutih i 12 primljenih pogodaka. Oni su na 46.2% utakmica ove sezone odigrali da obe ekipe postignu pogodak na meču.\nNjihovi protivnici, Tondela se nalazi u nezavidnoj situaciji, pošto se nalaze na 14-toj poziciji i bore se za opstanak. Vrlo verovatno da će uspeti u tome, pošto je Aves već prežaljen, a ima ekipa koje su prilično loše. Na gostovanjima ove sezone imaju 5 pobeda, 3 nerešene i 5 poraza. Na gostovanjima ove sezone igrali su svega 30.8% utakmice da obe ekipe postignu pogodak.\nOve dve ekipe su igrale tokom istorije 9 puta, i rezultati su mešani pošto je odmaća ekipa pobedila 4 puta, 3 puta je bilo nerešeno i 2 puta su pobedili gosti. Što se golova tiče ima jedan zanimljiv trend, a to je da su na 5 od poslednjih 7 utakmica igrali da obe ekipe postignu pogodak.\nZaista smatramo da su kladionice na ovom meču ostavile prostora na marketu za BTTS, odnosno da su postavili prilično pogrešnu kvotu. Sporting Lisabon je favorit sa razlogom ali Tondela igra prilično dobro posle pauze. Iz tog razloga smatramo da je najbolje na ovoj utakmici odigrati BTTS (da obe ekipe postignu pogodak), koja opklada se plaća odličnom 2.05 kvotom u sportskoj kladionici 1XBet.


Tanjug 5. aprila 2021. 12:04\nBEOGRAD – Kompanija Japan Tobac co International u Srbiji pokrenula je globalni program prakse Make it bright, sa ciljem da perspektivnim mladim studentima pruži priliku za nove izazove i profesionalni razvoj kroz šest meseci plaćene prakse u inostranstvu.\nProgram Make it bright koncipiran je kao takmičenje u kome će učestvovati veliki broj studenata iz više od 30 zemalja, među kojima je i Srbija, saopštio je JTI.\nNjihov zadatak je da definišu svoje ideje za unapređenje različitih oblasti poslovanja, od novih načina rada usled pandemije, uvođenja inovacija u svakodnevni rad, identifikovanja glavnih izazova poslovanja i predlaganja načina njihovog rešavanja, pa do predloga koji će uvažiti različitosti i povećati inkluziju.\nU okviru programa, JTI želi da podstakne mlade ljude da razmišljaju van okvira, kao i da budu kreativni i inovativni.\nUčesnici mogu da konkurišu sami kao jedan tim ili u timu od dvoje.\nTimovima koji budu predložili najbolje ideje biće dodeljeni mentori iz kompanije koji će im pomoći da razviju svoja rešenja, a najbolje ocenjen tim iz Srbije će rešenje predstaviti u finalu takmičenja pred globalnim menadžmentom iz Ženeve.\nPobednički tim na globalnom nivou imaće priliku da stekne nove veštine i iskustva na plaćenoj praksi u trajanju od šest meseci, sa mogućnošću da ostane u kompaniji i nakon isteka prakse.\nSvi punoletni mladi ljudi sa dobrim poznavanjem engleskog jezika i manje od dve godine radnog iskustva mogu da se prijave na konkurs do 31. maja 2021.\nSve dodatne informacije nalaze na sajtu www.makeitbright.com.\n„Program Make it bright je sjajna prilika da mladi ljudi koji žele da rade na sebi i usavršavaju se upoznaju korporativni svet kroz rad u multinacionalnoj kompaniji. U okviru ovog programa želimo da novim generacijama pružimo priliku da svoju karijeru razvijaju kroz rad sa iskusnim kolegama iz naše kompanije, verujući da istovremeno njihov entuzijazam, savremeni načini razmišljanja i briljantne ideje mogu značajno doprineti našem poslovanju“, rekla je direktorka za zaposlene i korporativnu kulturu u kompaniji JTI Milena Rajić.\nKompanija JTI je višegodišnji dobitnik Top Employer sertifikata koji se dodeljuje kompanijama na osnovu rezultata o najboljim praksama u oblasti upravljanja ljudima.\nKontinuirano ulaganje u profesionalni rast i razvoj mladih ljudi, kao i izuzetni uslovi koje pruža zaposlenima neizostavni su deo strateškog opredeljenja kompanije JTI, navedeno je u saopštenju.


Španija: Pućdemon se žali Ujedinjenim nacijama | Autonomija\nKatalonski lider tvrdi da je prisiljen na izgnanstvo\nŠpanija je prekršila pravo Karlesa Pućdemona da učestvuje u političkom životu tako što ga je prisilila na izgnanstvo u Belgiju, navodi se u podnesku koji su njegovi advokati ove nedelje dostavili Komitetu UN za ljudska prava.\nU dokumentu oni špansku vladu optužuju da „kriminalizuje“ pokret za nezavisnost „represivnim merama“ koje su dovele do hapšenja nekadašnjih ministara.\nPodnesak je poslat Komitetu pošto je Pućdemon u četvrtak rekao da odustaje od pokušaja da se iz Belgije vrati kao katalonski predsednik i da će podržati Đordija Sančeza, bivšeg lidera Katalonske nacionalne skupštine (ANC) i poslanika njegove stranke Zajedno za Kataloniju. Žalba koja je podneta UN samo je jedna od inicijativa pokreta za nezavisnost regiona, čiji je cilj, piše Gardijan, „sramoćenje Španije u međunarodnim tribunalima“.\nU dokumentaciji koju je potpisao Pućdemon takođe se navodi da se nezakonito guši njegovo pravo na slobodu udruživanja i okupljanja, kao i pravo na slobodu mišljenja i izražavanja, čime su navodno prekršeni Univerzalna deklaracija o ljudskih prava i Međunarodni pakt o građanskim i političkim pravima. „Zbog niza koraka koje je preduzela španska izvršna i sudska vlast onemogućeno mu je da obavlja dužnosti i izvršava obaveze kao demokratski izabran predsednik Katalonije“, navodi se u dokumentu.\nSančez je u zatvoru od sredine oktobra, kada je zajedno s Džordijem Ćiksartom, liderom još jedne grupe civilnog društva koja se zalaže za nezavisnost, uhapšen u okviru istrage o navodnom pozivanju na građansku neposlušnost uoči referenduma o nezavisnosti. Nije poznato da li će Sančez biti pušten iz zatvora i kandidovati se ili će podržati dve druge katalonske partije koje se zalažu za nezavisnost.\nPredlog je odmah odbacio španski premijer Marijano Rahoj, koji je apelovao na katalonski parlament da izabere „čistog“ kandidata. „Apelujem da izaberu predsednika koji nema probleme sa zakonom. Sve drugo je iskreno šala. Što se mene tiče, mogu da izaberu koga god žele, ali smatram da bi izbor nekoga ko ima probleme sa zakonom bila ogromna greška i na taj način bi bila poslata poruka ‘nastavljamo s konfrontacijom’“, rekao je Rahoj.\nU dokumentu koji je poslat UN se navodi da je Pućdemon i dalje voljan da „uđe u politički dijalog“ s Madridom „u ime katalonskog naroda“, što bi bilo sredstvo da se obezbedi puštanje na slobodu „političkih zatvorenika“.


Omron RS2 Aparat za merenje krvnog pritiska - Prodaja cena uvek najpovoljnija uz isporuku u celoj Srbiji. WebShop Kliklak\nKliklak / Medicina i zdravlje / Merači pritiska / Omron RS2 Aparat za merenje krvnog pritiska\nDigitalni automatski aparat za merenje krvnog pritiska na članku ruke\nOMRON RS2 je digitalni aparat za merenje krvnog pritiska i pulsa na članku ruke. Omron RS2 oscilometrijskom metodom i ”IntelliSense” tehnologijom, omogućava brzo i jednostavno merenje, dajući precizne i pouzdane rezultate. Omron RS2 je namenjen korisnicima sa dobrom perifernom cirkulacijom.\n• Pregledan ekran\n• Indikator pravilnog postavljanja manžetne\n• Memorija kapaciteta: 30 rezultata merenja\n• Indikator hipertezije (ukoliko je izmereni pritisak izvan referentnih vrednosti (Sys: 135, Dia: 85))\nSADRŽAJ KOMPLETA: aparat RS2 sa manžetnom (obim članka 13,5-21,5 cm), dve alkalne baterije od 1,5 V, kutija za aparat, uputstvo za upotrebu aparata, garantni list i dnevnik merenja


Na proljeće obnova Muzeja savremene umjetnosti u Banjoj Luci - Akta.ba\n19.12.2019. 09:31 / Izvor: Akta.ba\nMuzej savremene umjetnosti Banja Luka dogodine će biti temeljno obnovljen, u okviru projekta rekonstrukcije, vrijednog 700.000 KM. Obnova muzeja biće finansirana sredstvima Kabineta predsjednika Repbilike Srpske i Ambasade SAD-a u BiH.\n"Druga faza podrazumijeva obnovu fasade sa ambijentalnom rasvjetom, a zatim će uslijediti obnova entrerijera kao i uređenje nekadašnjeg perona željezničke stanice, koja se tu ranije nalazila, u prostor prilagođen današnjem vremenu", izjavila je Sarita Vujković, direktorica MSU RS.\n"Izdvojili smo značajna sredstva za obnovu institucija kulture u Banjoj Luci, ali i u cijeloj Republici Srpskoj. Nastojimo da što više sredstava uložimo u kulturu i da kulturni sadržaji budu dostupni što većem broju građana u lijepom ambijentu", istakla je Cvijanović.\n"Ovaj muzej je jedna od najživljih institucija kulture u gradu koja ima veoma dobro saradnju sa srodnim institucijama u regiji, Evropi i svijetu. Obnova muzeja se uklapa i u novu viziju centra grada od Ulice Nikole Tesle do Ulice Vase Pelagića, u projekat za koji smo nedavno okončali međunarodni konkurs. U tom konceptu, MSU RS dobija sasvim novi položaj kao centar nove velike trgovske površine", kazao je Radojičić.\nProjekat obnove Muzeja savremene umjetnosti RS predstavio je vođa projektnog tima Saša Čvoro, profesor Arhitektonsko-građevinsko-geodetskog fakulteta. Obnova muzeja počeće u sljedećeoj godini kada ova institucija kulture obilježava pola vijeka postojanja, a sama zgrada ulazi u 130. godinu postojanja.


Poštovani građani i građanke Valjeva,\npozivamo Vas na javnu raspravu o prikupljenim predlozima lokalnih medijskih tema od javnog interesa koje treba da budu sufinansirane sredstvima gradskog budžeta u naredne dve godine 2018-2019. Javna rasprava biće održana u četvrtak, 21. decembra 2017. godine u Skupštinskoj sali Gradske uprave Valjevo sa početkom u 13 časova.\nU okviru projekta ʺInformisan građanin=aktivan građaninʺ, koji Centar za ravnomerni regionalni razvoj sprovodi u Valjevu, u toku je sprovođenje javnih konsultacija sa zainteresovanim stranama sa ciljem definisanja lokalnih medijskih tema koje su od najvećeg značaja za građane Valjeva i koje bi kroz medijske konkurse trebalo da budu sufinansirane iz gradskog budžeta. Do sada su predlozi o ovim temama sakupljani na različite načine: na fokus grupama sa predstavnicima javnog, civilnog i privatnog sektora, kao i kroz on-line i terensko anketiranje građana. Javna rasprava će biti prilika da se široj javnosti predstave sumirani rezultati, odnosno predlozi medijskih tema koji su do sada prikupljeni i da se o njima prodiskutuje, kao i da se sakupe dodatni komentari i predlozi građana.\nPrijave na javnu raspravu se mogu vršiti na e-mail: danijela.jovic@centrir.org


VIRTUELNA STVARNOST U NARODNOM MUZEJU – PREDSTAVLJENA APLIKACIJA „VIZIJE MUZEJA” – Zrenjanin\nVIRTUELNA STVARNOST U NARODNOM MUZEJU – PREDSTAVLJENA APLIKACIJA „VIZIJE MUZEJA”\nKada ožive eksponati\nPrvo što deca nauče pri poseti muzejima i galerijama jeste da se eksponati ne smeju dirati. Tako su se donedavno srpske i rumunske svečane narodne nošnje s kraja 19. i početka 20. veka iz zbirke Etnološkog odeljenja zrenjaninskog Narodnog muzeja (NM) mogle videti samo iza stakla vitrine. Ipak, sada se, uz pomoć interneta, deo ženske nošnje – kapa džega (zlatara) rađena tehnikom zlatoveza – može i isprobati!\nOvo omogućava aplikacija virtuelne stvarnosti „Vizije muzeja”, koja je nedavno predstavljena u Narodnom muzeju. Posetioci je mogu besplatno preuzeti sa „gugla” i „epl stora”, a zatim oživeti neke od eksponata i saznati više o njima. Reč je o projektu Narodnog muzeja sa firmom „Zumoko”, koji je finansijski podržalo Ministarstvo kulture i informisanja.\nTrenutno je u aplikaciji „Vizije muzeja” obrađeno nekoliko predmeta iz zbirke zrenjaninskog muzeja, kako su naveli predstavnici firme „Zumoko”, između ostalih – slika „Defile banatskih spahija” Pala Vaga, „Vizija u oblacima” Uroša Predića, pet „Pendžera prijateljstva” Tivadara Vanjeka, kapa zlatara, bronzana glava kralja Petra Karađorđevića i slika „Činovnik, kardinal, papa”, koja je još uvek na restauraciji i biće uskoro dostupna.\nMuzejski vodič je takođe, uključen u aplikaciju.\nKorišćenje ovog programa prilično je jednostavno – nakon što se skine na telefon ili tablet (na raspolaganju je besplatna vaj-faj mreža u zgradi Muzeja), potrebno je da se skenira marker, odnosno sličica ispred eksponata. Zatim se na ekranu pojavljuju audio-vizuelni sadržaji koji dočaravaju priču o izloženom umetničkom delu.\n– Aplikacija koristi tehnologiju proširene stvarnosti koja omogućava da u stvarni prostor oko sebe dodamo digitalne sadržaje – dvodimenzionalne, trodimenzionalne i audio. Prilagođena je različitim uzrastima, interaktivna je i koristi inovativnu tehnologiju proširene stvarnosti. Aplikacija je takođe dvojezična – na srpskom i engleskom – objašnjava Tara Miljević iz kompanije „Zumoko”. Prema rečima direktora ove firme Darka Stanimirovića, u pitanju je jedna od najboljih aplikacija koje su radili za kulturne ustanove u Srbiji, a sarađivali su, između ostalog, i sa Muzejom Matice srpske i Muzejom Vojvodine.\nPripreme koje su omogućile realizaciju „Vizija muzeja” NM Zrenjanina započele su još pre tri godine. Tada je na konkursu dobijeno nešto više od milion dinara od kojih su kupljeni server, tri računara, a uspostvljena je i vaj-faj mreža duž čitavog muzeja, napominje direktorka ove ustanove Jelena Gvozdenac Martinov. Dodaje da je virtuelna realnost postavke Narodnog muzeja bila drugi projekat za koji su 2018. godine dobili 900.000 dinara. Ove godine nastavljaju saradnju sa firmom „Zumoko”.\nNOVE TEHNOLOGIJE U PROMOCIJI KULTURE\nPo rečima direktorke zrenjaninskog Narodnog muzeja Jelene Gvozdenac Martinov, ova ustanova se proteklih šest godina bavi digitalizacijom kulturnog nasleđa. – Trenutno su digitalizovana 4.083 predmeta iz naše zbirke, a plan je da to sprovedemo za čitavih 38.000 predmeta, čime ćemo se baviti narednih desetak godina. Možemo se pohvaliti time da je naš muzej osmi po redu u Srbiji kada je reč o digitalizaciji, što se može proveriti na sajtu Pretraživača kulturnog nasleđa Srbije koji je pokrenulo Ministarstvo kulture i informisanja: www.kultura.rs. Nastojimo da kulturno nasleđe približimo mladim generacijama pomoću novih tehnologija kojima oni barataju jer ta dobra ostaju njima – naglašava direktorka Muzeja u Zrenjaninu.\n← DRUGA INKLUZIVNA MEĐUNARODNA REGATA UDRUŽENJA PARAPLEGIČARA BANATA\nU TORKU UDRUŽENJE ŽENA „BANAĆANKE” ČUVA TRADICIJU, OBIČAJE, VREDNE RUKOTVORINE, ALI I TAJNU BAKINE KUHINJE →


Datum objave: 28.11.2017 12:06 | Autor: PR služba Ministarstva prosvjete\nPrvi sastanak Mediteranskog komiteta za obrazovanje za održivi razvoj, održan u periodu od 22. do 24. novembra 2017. godine u Nikoziji na Kipru, istovremeno je obuhvatio i regionalnu obuku za obrazovanje za održivi razvoj za koordinatore zemalja, u cilju promovisanja i implementacije Mediteranske strategije za održivi razvoj i Akcionog plana.\nRegionalna obuka i sastanak, kao nastavak Ministarske konferencije održane u decembru 2016. godine, imali su za cilj davanje pregleda implementiranih inicijativa i aktivnosti zemalja u okviru Mediteranske strategije i akcionog plana, jednu godinu nakon njenog usvajanja, kao i diskusiju o tome kako su akcioni plan i strategija integrisani u okviru postojećih programa/projekata i inicijativa u svakoj zemlji. Sastanak je takođe bio prilika da se prezentuju iskustva zemalja u inicijativama obrazovanja za održivi razvoj, razmijene znanja i stavovi, promovišu regionalna saradnja i ostvari dogovor oko budućih zajedničkih planova i aktivnosti na promovisanju i implementaciji Strategije.\nUčesnici na sastanku su bili predstavnici ministarstava, ustanova i instituta zemalja Mediteranskog regiona (Kipar, Malta, Maroko, Tunis, Alžir, Libija, Egipat, Liban, Izrael, Grčka, Crna Gora, Albanija, Bosna i Hercegovina, Hrvatska i Italija), kao i predstavnici međunarodnih organizacija UNESCO-a, UNESCO-ve kancelarije u Veneciji, kancelarije UN Environment, Lige arapskih zemalja, Unije za Mediteran i drugih.\nSastanak su zajednički organizovali Kiparski pedagoški institut, Ministarstvo obrazovanja i kulture Kipra u okviru EU finansiranog regionalnog projekta „SWIM-Horizon 2020 mehanizam podrške“.\nMediteranska strategija za održivi razvoj (2016-2025) je usvojena u februaru 2016. godine na 19. zasijedanju članica Barselonske konvencije (COP 19), kao rezultat participativnog pristupa vlada, obrazovnih institucija, nevladinih organizacija i međunarodnih organizacija zemalja, i ključna je strategija za ostvarenje ciljeva održivog razvoja u regionu. Ova strategija i akcioni plan imaju za cilj da podstaknu zemlje Mediteranskog regiona da rade na unapređenju obrazovnih sistema, partnerstava i regionalne saradnje u cilju prevazilaženja izazova uspješne implementacije obrazovanja za održivi razvoj.


Železnice: Sporne cene iz ruskog kredita - Ekonomske Vesti\nEpl:Svakom zaposlenom 2500 $ akcijskih opcija\nNovozelandska premijerka: Evo, ovako ću biti premijerka i mama\nNarodna banka: Ko je bankama naredio da ne kreditiraju medije?\nHrvatski ministar: Imovinu koja je u sporu nećemo prodavati\n21. sep. 2014 Luka Matić kredit, Tema dana, Železnice Srbije\nRealizacija ruskog kredita od 800 miliona dolara odobrenog Železnicama Srbije sporna je zbog cena koje je ruska strana ukalkulisala, saznaju Ekonomske Vesti.\nTe cene, rekao je izvor Ekonomskih Vesti mnogo su veće od projektovanih, a vremena su teška, kaže sagovornik Ekonomskih Vesti, i niko neće da potpiše saglasnost na te cene nego se to prebacuje sa jednog na drugi organ Železnice. Mada, projektant je sam napisao da njegove cene nikog ne obavezuju, dakle mogu da budu i duplo veće.\nOvaj kredit nije dobijen na tender, dakle sve u njemu može biti predmet pregovora, pa i cene.\nDrugo, stvar sa cenama stvarno je škakljiva s obzirom da se ne radi o izgradnji nove pruge, gde se može insistirati na tržišnim cenama, nego na popravci gde je pravu cenu pojedinih usluga teško utvrditi. Recimo, sporno je i da li transport mašina koje radove treba da obavljaju košta koliko je u ruskoj kalkulaciji navedeno.\nVlada Srbije donela je u subotu zaključak kojim se Železnicama Srbije predlaže da smeni svoja dva direktora, koji se u stvari nisu složili sa cenama na kojima se realizacija zasniva i izglasali su raspuštanje sadašnjeg projektnog tima u nameri da ga zamene novim. Vlada, medjutim, nije utvrdila imena kandidata koji bi smenjene direktore trebalo da zamene.Tako da se teško može očekivati da će odluka o ruskom kreditu biti doneta u ponedeljak.\nIpak, sagovornici Ekonomskih Vesti veruju da konačna odluka mora biti doneta i ugovor potpisan za dva-tri dana. Okvirni ugovor o ovom kreditu potpisan je još u martu i otad traju nedoumice oko ovih cenovnih pitanja.\n← FAO: Najniže cene hrane od 2010.\nDinar nastavlja da jača →\nOve godine bez otpuštanja radnika u Železnicama Srbije


Sajam lekovitog i ukrasnog bilja otvoren ispred Opštine Zvezdara - Beogradski Portal\nSajam lekovitog i ukrasnog bilja otvoren ispred Opštine Zvezdara\nMini sajam lekovitog i ukrasnog bilja pod nazivom „Kamp lekovitog i ukrasnog bilja” danas je otvorio predsednik Gradske opštine Zvezdara Vladan Jeremić na trgu ispred Opštine Zvezdara.\nVladan Jeremić je rekao da je Sajam lekovitog i ukrasnog bilja izazvao veliko interesovanje građana koji su zaintresovani da dobiju korisne informacije o lekovitom i ukrasnom bilju.\n„U vremenu pandemije izazvane vorusom Kovid19 jako je korisno steći znanje o lekovitom bilju i očekujemo da će veliki broj građana posetiti ovu manifestaciju na kojoj mogu da dobiju najviše korisnih informacija”-rekao je Vladan Jeremić i pozvao zanteresovane da posete Sajam.\nSajam lekovitog i ukrasnog bilja, koji realizuje Udruženje „Camp Expirience”, u saradnji sa Gradskom opštinom Zvezdara i JKP Gradske pijace, biće održan u periodu od 11. do 17. aprila od 10 do 18 sati na trgu ispred GO Zvezdara.\nNa Sajmu, koji je prodajnog tipa, nastupaju izlagači koji su na svojim štandovima izložili lekovito i ukrasno bilje, med i preparate organskog porekla sa sastojcima iz prirode.\nCilj održavanja manifestacije je želja da se zainteresovanim posetiocima omogući da se upoznaju sa svojstvima lekovitog bilja i načinima njegovog korišćenja i na taj način dobiju nova saznanja o lekovitom bilju.


Naslovna/Svijet/Tramp i njegova djeca tužili Dojče banku i Kepital uan\nAmerički predsjednik Donald Tramp, troje njegove djece i sedam njegovih kompanija, podnijeli su tužbu protiv Dojče banke i banke Kepital uan.\nTrampovili su tužili banke kako bi spriječili da se ta dva kreditora odazovu na sudski poziv u čijem fokusu je istraga finansijskih poslova predsjednika SAD.\nU tužbi podnijetoj Federalnom sudu na Menhetnu, Tramp je zatražio da sudija proglasi nevažećim sudske pozive Kongresa i da spriječi banke da objave informacije i da se odazovu pozivima, prenosi američka agencija AP.\n“Ovaj predmet se odnosi na sudske pozive Kongresa, koji nemaju legitiman ni zakonski cilj. Pozivi su izdati radi šikaniranja predsjednika Donalda J. Trampa, kako bi se pretresao svaki aspekt njegovih ličnih finansija, njegovih preduzeća i privatne informacije predsjednika i njegove porodice, da bi se iščačkao bilo kakav materijal koji bi mogao da se upotrijebi da mu se nanese politička šteta”, navodi se u tužbi.\nPredstavnički dom SAD-a, u kojem većinu imaju demokrate, poslao je ranije ovog mjeseca sudski poziv Dojče banci, a njemački kreditor je još u januaru saopštio da su ga kontaktirali komiteti pod upravom demokrata sa zahtjevom da pojasni svoje veze sa Trampom.\nNajnoviji Trampov pravni manevar, ocjenjuje “Blumberg”, dolazi nakon prošlonedjeljnih medijskih izvještaja da je Dojče banka počela sa procesom predaje dokumenata njujorškom državnom tužiocu, koji se odnose na kredite koje je ta banka odobravala Trampu i njegovim preduzećima.\nList “Njujork tajms” je još u martu pisao da je Dojče banka pozajmila više od dve milijarde dolara Trampu prije nego je postao predsjednik SAD-a, uprkos brojnim signalima koji su ukazivali da je Tramp u problemima.\nbanka banke djeca dom istraga Kompanija SAD\nPaklene vrućine u Japanu: Za sedam dana umrlo 57 osoba, 18.000 hispitalizovano\nPompeo stigao u Soči na razgovor sa ruskim liderima\nDajmler povlači 60.000 Mercedesa na prepravku u Njemačkoj\nSutra u Banjaluci prvi put koncert “Djeca su ukras svijeta”


► Brnabić: Svaki dan kršenja samoizolacije produžava mere za najstarije za\nBrnabić je takođe kazala je da građani koji ne poštuju mere ograničenja kretanja ili okupljanja pokazuju "ogromnu nesolidarnost" prema zdravstvenim radnicima, a ponovila je da su takvi građani "sebični i licemerni" ako uveče aplaudiraju lekarima u znak podrške.\n"Mislim da je to sramota, sebičluk i vrhunac licemerja", rekla je Brnabić tokom svog gostovanja na TV Pink.\nPremijerka je još jednom apelovala na građane da poštuju Uredbu Vlade Srbije koja ograničava kretanje i da se pridržavaju svih propisanih preventivnih mera.\nBrnabić je dodala da se ljudska prava mogu suspendovati ako je ugroženo pravo na život ako je ugroženo pravo na život i dodala da svi oni koji kritikuju uvedene mere moraju da kažu šta bi oni uradili u istoj situaciji.\nBrnabić: Lažne vesti direktno ugrožavaju živote\nPremijerka Ana Brnabić kazala je da "lažne vesti" koje se pojavljuju tokom trenutne zdravstvene krize izazvane korona virusom direktno ugrožavaju živote, i da lične i profesionalne diskvalifikacije trebaju da sačekaju period nakon okončanja epidemije.\n"Mi smo u prvih nekoliko dana imali veliki broj zdravstvenih radnika koji su se prijavljivali da volontiraju... Kada plasirate 'lažnu vest' da nema zaštitne opreme, može da se dogodi da se oni ne javljaju na posao, pronalaze izgovore... znači direktno ugrožavate ljudske živote", ocenila je Brnabić na TV Pink.\nOna je navela da su medijski navodi da su se prvi zaraženi korona virusom krili neko vreme kako bi Srpska napredna stranka prikupila potpise za sada otkazane lokalne i parlamentarne izbore "direktna optužba".


Naslovna » Problem u vezi sa EOR na lokaciji Smederevske tvrđave\n27.02.2020. godine, na inicijativu Regionalnog zavoda za zaštitu spomenika kulture Smederevo, u prostorijama ovog zavoda, održan je radni sastanak u cilju stvaranja uslova za bezbedno izvođenje sistematskih arheoloških istraživanja u Smederevskoj tvrđavi u zoni Varoške kapije 1.\nRadi sagledavanja situacije na terenu i davanja predloga za preduzimanje odgovarajućih mera, predstavnici Centra za razminiranje obišli su ovom prilikom predmetnu lokaciju za koju se osnovano sumnja da je zagađena eksplozivnim ostacima rata.\nPodsećanja radi, za vreme Prvog svetskog rata i prelaska Austrijanaca preko Dunava, kompleks je bio bombardovan topovima od 42 cm i teško oštećen. U Drugom svetskom ratu, doživeo je novo razaranje zbog velike eksplozije municije koja je tu bila smeštena. Pred kraj rata rušili su ga i saveznički bombarderi.\nTokom prošlogodišnjih arheoloških istraživanja, pronađeno je sedam neeksplodiranih ubojitih sredstava (četiri granate i tri ručne bombe). Pripadnici Sektora za vanredne situacije MUP-a, na bezbedan način i uz primenu odgovarajućih mera, izzvršili su uklanjanje, deaktiviranje i uništavanje pronađenog NUS.


Usvojena Rezolucija o Srebrenici - Kozarac.ba\n24. Aprila 2007.\nPredstavnički dom Parlamenta Federacije Bosne i Hercegovine usvojio je na današnjoj sjednici u Sarajevu Rezolucju o Srebrenici.\nPrema tom tekstu, Dom «očekuje da bude pokrenuta ustavna procedura kojom će se urediti da teritorija općine Srebrenica dobije poseban status te da se kao takva izuzme iz nadležnosti institucija Republike Srpske (RS) i stavi pod jurisdikciju organa BiH». Rezolucija također ukazuje na potrebu hitnog donošenja državnog zakona o statusu Srebrenice u kojem treba da budu razriješena sva pitanja u organizaciji zakonodavne, sudske i izvršne vlasti u tom gradu.\n“Očekujemo da svi organi i institucije BiH i entiteta donesu odgovarajuće odluke i zakonske propise s ciljem dosljednog provođenja presude Međunarodnog suda pravde (ICJ) kojom je utvrđeno da je u Srebrenici počinjen genocid”, stoji dalje u Rezoluciji.\nU tekstu se navodi i da Vlada Federacije BiH treba hitno da predloži izmjene zakona i propisa te donese konkretne programe kojima će biti osigurani materijalni, finansijski i drugi uvjeti za odvijanje normalnog života u Srebrenici.\nOva rezolucija usvojena je na inicjjativu Kluba poslanika Socijaldemokratske partije BiH u Predstavničkom domu parlamenta FBiH.


Otkriveno ko su Rusi koje je uhapsio FBI - Sputnjik Srbija\n22:14 03 Jun 2020\nOtkriveno ko su Rusi koje je uhapsio FBI\n© CC BY 2.0 / zaimoku_woodpile\n07:15 07.08.2018 (osveženo 08:21 07.08.2018) Preuzmite kraći link\nOd pet osoba koje je FBI uhapsio po predmetu organizacije velikih prevara, četiri su državljanina Rusije: Maksim Suverin, Stanislav Lisicki, Aleksej Livadni, Nikolaj Tupikin i Kiril Dedusev, saopštila je Sputnjiku predstavnica Ministarstva pravde SAD Navas Oksman.\nPrema rečima Oksmanove, Suverin je uhapšen 30. jula u Bostonu, dok su Lisicki, Livadni i Tupikin privedeni 1. avgusta. Dedusev je uhapšen narednog dana.\nRanije je Generalni konzulat Rusije u Njujorku saopštio da je FBI uhapsio četiri državljana Ruske Federacije zbog sumnje da su učestvovali u nelegalnim operacijama pranja para i prevara. Diplomate su poslale zahtev FBI sa molbom da im omoguće pristup uhapšenim građanima Rusije, kao i da im dostave informacije na osnovu čega su uhapšeni.\nFBI ima tri dana da odgovori na zahtev Konzulata, budući da je to rok koji je utvrđen međunarodnim sporazumima.


Rezultati ekspertize suđenja drugog meča finala potvrdili greške\n31.05.2022 · 13:31\nKK Partizan NIS izražava nadu da u nastavku plej-of serije sudijske greške neće određivati ishod meča. Apel Željka Obradovića navijačima Partizana: „Navijajte fer i sportski“.\nNakon nedeljne utakmice finala plej-ofa AdmiralBet ABA lige u kojoj je Partizan NIS izgubio od Crvene zvezde MTS rezultatom 85:81, KK Partizan NIS je zatražio sudijsku ekspertizu svih odluka koje su tokom utakmice donesene. Ovog popodneva, rezultati i mišljenje sudijske komisije AdmiralBet ABA lige su dostavljeni klubovima i oni glase:\nSedam sudijskih grešaka na štetu Partizana NIS\nČetiri sudijske greške na štetu Crvene zvezde MTS\nPoseban kuriozitet je činjenica da je odnos grešaka u poslednjoj četvrtini bio 4 na štetu Partizana NIS i 0 na štetu Crvene zvezde MTS. Od četiri greške, čak tri su se dogodile u poslednjem minutu utakmice. U pitanju su nedosuđeni faulovi Voltersa nad Ledejom i Mitrovića nad Lesorom, 57 odnosno 56 sekundi pre kraja, kao i dosuđen prestup Lesora posle izvođenja slobodnog bacanja na 10 sekundi pre kraja.\nKK Partizan NIS izražava nadu da nakon ove ekspertize, sudijske greške više neće imati direktan uticaj na konačan ishod utakmica u finalnoj seriji.\nPORUKA ŽELJKA OBRADOVIĆA NAVIJAČIMA\nTrener Partizana NIS, Željko Obradović je uoči današnjeg treninga dao kratku najavu utakmice za BC Partizan TV, a ovim putem, trener crno-belih želi da se obrati navijačima koji će sutra doći u halu „Aleksandar Nikolić“:\n„Želeo bih da pozovem naše navijače da u što većem broju napune nekadašnji Pionir i da budu vetar u leđa našim mladim igračima kao što su to bili tokom cele sezone. Istovremeno, želim da apelujem na njih da navijaju fer, sportski i bez ikakvog vređanja. Voleo bih da se igrači, stručni štab i svi članovi suparničkog tima osećaju prijatno u dvorani i da jedini pritisak koji osete, bude onaj pritisak koji nosi gromoglasna podrška našem timu“, istakao je Obradović.\nPovratak Danila Anđušića\nIskusni bek i reprezentativac Srbije, potpisao je dvogodišnji ugovor sa ...\nRodions Kuruc više nije košarkaš Partizana NIS\nKK Partizan NIS je postigao dogovor sa letonskim krilom o ...\nKK Partizan NIS se vraća u Evroligu!\nJednogodišnjim ugovorom između KK Partizan NIS i Evrolige potvrđeno je ...\nKK Partizan NIS završio sezonu: Prilika da se huliganizam iskoreni iz naše košarke\nKK Partizan NIS je završio sezonu 2021/22 i neće se ...\nKošarka u senci prekida i incidenata: Parni valjak stao na korak od titule\nCrno-beli su u "majstorici" finala AdmiralBet ABA lige na gostujućem ...\nSutra pada odluka o šampionu AdmiralBet ABA lige\nU ponedeljak, 06.06. Partizan NIS će gostovati protiv Crvene zvezde ...


Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas u Sokobanji da država nije zaboravila ni jednu opštinu u Srbiji i da će nastaviti da investira u infrastrukturne projekte i bezbednost.\n„Policajcima u Sokobanji biće do kraja godine pobolјšani uslovi rada kroz renoviranje dela prostorija koji koriste i nabavku novog vatrogasnog vozila za potrebe vatrogasno-spasilačke jedinice. Takođe, planiramo i novo zapošlјavanje lјudi sa ovog područja u Ministarstvo unutrašnjih poslova“, rekao je Stefanović, koji je obišao Policijsku stanicu i vatrogasnu brigadu u ovom mestu.\n„Razgovarali smo o izgradnji putne infrastrukture i razmatrali koji su najpovolјniji, najbezbedniji i najefikasniji modaliteti priklјučenja opštine na auto-put, što će doprineti bržem dolasku turista do Sokobanje“, rekao je Stefanović.\nPrema njegovim rečima, na sastanku je dogovorena dalјa pomoć javnog preduzeća „Putevi Srbije“ u asfaltiranju i izgradnji puteva kroz samu Sokobanju.\n„Reč je o nekoliko ulica koje je opština navela kao važne za svoj dalјi razvoj i „Putevi Srbije“ će to u narednih nekoliko meseci završiti“, naveo je Stefanović.\nPotpredsednik Vlade je istakao značaj zajedničkog rada države i lokalne samouprave i ulaganja u infrastrukturne projekte, koja su moguća zahvalјujući dobroj i odgovornoj ekonomskoj politici koju Srbija vodi.\nStefanović je ocenio da će projekat „Letnje pozornice“, koji je vredan više od 130 miliona dinara, dati dodatni turistički potencijal Sokobanji i dodao da je sa predsednikom opštine razgovarao i o pomoći Vlade Republike Srbije u izgradnji komunalne infrastrukture.


Kompanija TeleGroup učesnik projekta Banja Luka – Grad budućnosti – Bit Alliance\n20th May, 2021 by Bit Alliance\nKompanija TeleGroup učesnik projekta Banja Luka – Grad budućnosti\nProjekat kompanije TeleGroup Banja Luka izabran je kao jedan od 10 najboljih u okviru „Inovacionog izazova – Banja Luka – grad budućnosti“ i ima za cilj da podigne nivo bezbednosti saobraćaja u gradu na Vrbasu, primenom inteligentnog transportnog sistema (ITS) koji u realnom vremenu detektuje opasnosti na putevima.\nInovacioni izazov su udruženo pokrenuli UNDP, Grad Banja Luka i Ministarstvo za naučnotehnološki razvoj, visoko obrazovanje i informaciono društvo Republike Srpske. Od ukupno 58 prijava, ovih 10 najboljih projekata predstavljaju prvi korak u izgradnji Banja Luke kao istinskog grada budućnosti. Za realizaciju projekata izdvojeno je 500.000 KM, a implementacija TeleGroup ITS projekta završena je u januaru 2021. godine.\nOvaj ITS sistem preko senzora prikuplja podatke sa ključnih saobraćajnica u gradu i na taj način detektuje sneg i led na kolovozu i trotoarima u najranijoj fazi i automatski alarmira komunalne ekipe za održavanje puteva.\n„Implementacijom senzorske logike za detekciju uslova na kolovozu, u realnom vremenu se može dobiti informacija o potencijalnim opasnostima, te blagovremeno reagovati i smanjiti rizik po bezbjednost i zdravlje učesnika u saobraćaju, pri tome svodeći na minimum vjerovatnoću lažnog alarmiranja nadležnih službi“, istakao je Georgije Mihajlović, Zamenik direktora i direktor prodaje TeleGroup-a Banja Luka.\nUprava grada na ovaj način dobila je vredan alat za unapređenje sigurnosti putne infrastrukture i smanjenje broja incidentnih situacija koje moraju da se rešavaju sudskim sporovima i saniraju iz budžeta grada.\nGeorgije Mihajlović stanovišta je da tehnologija ne treba da zameni čoveka u potpunosti, već je ona alat koji pomaže ljudima da lakše i efikasnije obavljaju svoje poslove. S tim na umu, ističe da ova projektna inicijativa ima za cilj potpuno iskorišćenje tehnologije kako bi se povećala efektivnost ljudskih i materijalnih resursa koji su angažovani na poslovima održavanja bezbednosti u saobraćaju, kao i povećanje maksimalne efikasnosti na kritičnim deonicama u vremenski bitnim intervalima.\nKompanija TeleGroup je jedna od vodećih tehnoloških kompanija specijalizovana za razvoj i implementaciju poslovnih IT i IoT sistema i izgradnju IT, telekomunikacione i elektroenergetske infrastrukture.


"Još æemo jaèati" - Biz - B92.net\nVlada Srbije je danas usvojila više dokumenata koji su bili reformski ciljevi u aranžmanu koji Srbija ima sa Meðunarodnim monetarnim fondom (MMF).\nIzvor: Tanjug èetvrtak, 21.10.2021. | 15:29\nTo je izjavio za Tanjug ministar finansija Siniša Mali.\nNa sednici vlade usvojeni su propisi koji su u aprilu dogovoreni sa MMF, a koji su deo aktuelnog aranžmana, èime su ispunjeni odreðeni reformski ciljevi.\nIzmeðu ostalog, usvojeni su Zakljuèak o usvajanju jedinstvene metodologije za praæenje fiskalnih rizika u Republici Srbiji, Strategija za razvoj tržišta kapitala za period od 2021. do 2026. godine i Uredba o pravilima i uslovima za dodelu pomoæi male vrednosti (de minimis pomoæi) za obavljanje usluga od opšteg ekonomskog interesa.\nTakoðe, vlada je usvojila i Uredbu o uslovima i kriterijumima usklaðenosti državne pomoæi u obliku naknade za obavljanje usluga od opšteg ekonomskog interesa i Uredbu o uslovima i kriterijumima usklaðenosti državne pomoæi za zaštitu životne sredine i u sektoru energetike.\nRazgovori sa predstavnicima MMF-a u Beogradu se završavaju sutra, a ministar pojašnjava da je danas usvojena uredba koja se odnosi na identifikaciju i metodologiju fiskalnih rizika, zatim uredbe koje se odnose na državnu pomoæ, a takoðe i strategija za razvoj finansijskih tržista.\nPrema njegovim reèima, radi se o dokumentu koji je izuzetno važan, prošao je javnu raspravu i daje nam moguænost da se na sistemski, pravi naèin u narednom periodu, što je, kako je rekao brže nego što bilo ko misli, bavimo daljim razvojem našeg finansijskog tržišta.\n"Dakle da omoguæimo našim preduzeæima da diversifikuju svoje izvore finansiranja, kako bi mogli da obezbede novac za investicije za dalju ekspanziju i rast. To je osnova daljeg razvoja naše ekonomije" rekao je Mali.\nDodao je da je Srbija kroz pakete pomoæi, uprkos koroni i krizi, saèuvala svoju ekonomiju i njene kapacitete.\nKada je reè o aranžmanu sa MMF-om, on je istakao da je veoma važno da graðani znaju da mi nemamo nikakvih finansijskih obaveza kada je MMF u pitanju, da nama novac ne treba ali taj aranzman sa MMF-om nam omoguæava dalji nastavak reformi koje smo zapoèeli.\nMali je za Tanjug naglasio da ono na èemu još treba da radimo jeste razvoj alternativnih izvora finansiranja.\n"Ranije smo usvojili Zakon o kriptovalutama, zatim o alternativnim i investicionim fondovima, a sada kroz ovu strategiju hoæemo da otvorimo moguænost da se Breogradska berza i naša finansijska tržišta još brže i dalje razvijaju", rekao je ministar Mali.\nDodao je da se sa misijom MMF razgovara o rebalansu budzeta, nastavku daljeg reformoskog procesa, posebno upravljanja u javnim predzuzeæima i budžetu za 2022. godinu.\n"Ono što je veoma važno za graðane Srbije, jeste da idemo sa daljim smanjenjem deficita kao što smo i obeæali pa æe deficit po predlogu za 2022. biti samo tri odsto", rekao je Mali.\nIstakao je da je cilj da se udeo javnog duga u BDP smanji na 55 do 56 odsto.\n"Idemo sa rekodnim iznosom za kapitalne investicije. Podsetiæu da od 1. januara minimalna zarada raste za 9,4 odsto, narednih dana znaæemo koliki æe biti rast penzija i plata u javnom sektoru", rekao je Mali.


Otvoren Božićni turnir u malom fudbalu | Opština Višegrad\nSportska manifestacija „Božićni turnir u malom fudbalu“, koja je okupila 14 ekipa iz Republike Srpske i Srbije, otvorena je večeras u višegradskoj Sportskoj dvorani.\nOvogodišnju, 26. manifestaciju, otvorio je načelnik opštine Višegrad Mladen Đurević i istakao da je turnir izrastao u izuzetan sportski događaj koji je prepoznatljiv izvan granice Republike Srpske.\n„Opština u saradnji sa `HE na Drini` nastoji da omasovi ovakve i slične događaje i omogući što bolje uslove za razvoj sporta. To potvrđuje i ovaj turnir koji je iz godine u godinu sve bolji“, naveo je Đurević.\nĐurević je istakao da turnir posjećuje veliki broj gledalaca i da je manifestacija dobila regionalni značaj zahvaljujući prisustvu reprezentacije Srbije, kojoj je uručio plaketu za doprinos razvoju sporta u opštini Višegrad.\nČlan Organizacionog odbora manifestacije Jadranko Janjić rekao je da ovogodišnji turnir ima niz novina koje se tiču nagrada i iznenađenja za publiku.\nDirektor višegradskog preduzeća „HE na Drini“ Nedeljko Perišić rekao je da je Uprava, povodom obilježavanja 30 godina uspješnog rada preduzeća, donijela odluku da zamijeni parket i podlogu u Sportskoj dvorani.\n„Izuzetno nam je drago da se upravo ova manifestacija održava u renoviranoj dvorani. Veliki broj ekipa je prijavljen i nagradni fond je dobar, a da je riječ o dobroj organizaciji govori i činjenica da je jedna od najboljih reprezentacija u malom fudbalu došla u Višegrad“, naveo je Perišić.\nĐurević i Perišić ozvaničili su završetak zamjene parketa za koji je „HE na Drini“ izdvojila 250.000 KM.\nTokom ceremonije otvaranja turnira nastupile su mlade umjetnice Jovana Šljuka, Anđelina Đurđević i Anđelina Poljčić, a narodnom igrom i pjesmom prisutne su pozdravili članovi kulturno-umjetničkih društava „Kralj Petar Ujedinitelj“ i „Bikavac“.\nNa turniru, koji će trajati do 5. januara, osim najboljih ekipa biće nagrađeni najbolji igrač, najbolji strijelac i najbolji golman.\nOrganizator turnira je opština Višegrad u saradnji sa Javnom sportskom ustanovom „Drina“, Fudbalskim klubom „Drina“, Direkcijom za izgradnju i razvoj i preduzećem „HE na Drini“.


Prvi pripremi sastanak 27. Ekonomskog i okolišnog foruma OSCE-a u Beču: Prezentiran softver „AntikorupiKS“, najavljena konkretna pomoć Kantonu Sarajevo u njegovom uspostavljanju | Vlada Kantona Sarajevo\nPrvi pripremi sastanak 27. Ekonomskog i okolišnog foruma OSCE-a u Beču: Prezentiran softver „AntikorupiKS“, najavljena konkretna pomoć Kantonu Sarajevo u njegovom uspostavljanju\nNa poziv Misije OSCE-a u Bosni i Hercegovini, šef Ureda za borbu protiv korupcije i upravljanje kvalitetom Erduan Kafedžić, kao službeni predstavnik Kantona Sarajevo i Bosne i Hercegovine, učestvuje u radu dvodnevnog Prvog pripremnog sastanka 27. Ekonomskog i okolišnog foruma OSCE-a koji je počeo jučer, a održava se i danas u Beču.\nOvogodišnji forum organizuje Slovačka u svojstvu države koja 2019. godine predsjedava OSCE-om, u saradnji sa Uredom koordinatora OSCE-ovih ekonomskih i okolišnih aktivnosti, a predstavlja glavni okvir za održavanje sastanaka unutar Ekonomske i okolišne dimenzije djelovanja OSCE-a. Njegov cilj je da podstakne politički dijalog između 57 država članica OSCE-a o ključnim ekonomskim i okolišnim pitanjima u vezi sa oblašću sigurnosti.\nPredstavnici država članica su ovom prilikom razgovarali o temi: „Promocija ekonomskog napretka i sigurnosti u državama članicama OSCE-a, kroz saradnju na polju energetike, novih tehnologija, dobrog upravljanja i povezanost i digitalnom dobu“.\nU okviru treće sesije koja se odnosila na prevenciju i borbu protiv korupcije, predstavnici OSCE-a su prezentirali platformu multimodularnog analitičkog softvera „AntikorupiKS“ koji je kreirao Ured borbu protiv korupcije i upravljanje kvalitetom Kantona Sarajevo.\nOvaj koncept, odnosno prezentirani softver je dobio OSCE-ovu podršku, zbog čega je i najavljena konkretna pomoć Uredu za njegovo što brže uspostavljanje u Kantonu Sarajevo. Konstatovano je i kako će njegovom primjenom Kanton Sarajevo biti svrstan u sami vrh aktera u oblasti prevencije i borbe protiv korupcije.\nOvu priliku su iskoristili i za predstavljanje i svih drugih dobrih rezultate koje je Ured postigao na polju borbe protiv korupcije, kroz primjenu savremenih informacionih tehnologija. Posebno su naglašene i uspostavljene baze podataka: Registar imenovanih lica, Baza javnih nabavki, Registar rizika i rizičnih procesa, ali i sve druge baze koje je Ureda uspostavio u proteklom periodu.\nInače, u okviru ove sesije razmatrana je tema „Uticaj informacionih tehnologija na prevenciji i borbi protiv korupcije“ kroz analizu portala e-vlade, e-javnih nabavki, upotrebe blockchain tehnologija, itd. Analiziran je i „Uticaj javnog sektora u jačanju kapaciteta e-vlade u borbi protiv korupcije te osnaživanje javno-privatnog partnerstva u ovoj oblasti“. Razgovarano je i o temi „Digitalni sistemi kontrole javnih rahoda, otvoreni i transparentni budžeti i javne nabavke“.


I mi konja za trku imamo: Aerodrom Mahovaljani od jeseni domaćin za evropske letove | Laktaši - Glas Laktaša - Nezavisni online magazin\nI mi konja za trku imamo: Aerodrom Mahovaljani od jeseni domaćin za evropske letove\nLAKTAŠI, 24. aprila – Konačno, i zvanično – kreću dugo najavljivani letovi niskotarifne aviokompanije sa banjalučkog aerodroma. Prvi avioni irske kompanije “Ryanair” na jesen će poletjeti iz Banjaluke za belgijski Brisel i njemački Memingen.\nMinistar Neđo Trninić i direktor aerodroma Duško Kovačević ovoj vijesti nazdravili su šampanjcem.\nSa aerodroma u Mahovljanima ćete od novembra za nešto više od dva sata moći da stignete do Belgije, a na jug Njemačke za sat i po. Avioni će da lete na ove destinacije po dva puta sedmično, a karte se do ponoći sa utorka na srijedu mogu kupiti po promotivnoj cijeni od samo 20 evra.\nVeć sada je moguće rezervisati kartu za let iz Mahovljana na sajtu “Ryanaira”. Ponedjeljkom i petkom avioni će slijetati na aerodrom Brisel-Šarlroa, 50-ak kilometara od glavnog grada Belgije, a utorkom i subotom u Memingen, 100-tinjak kilometara zapadno od Minhena. Direktor banjalučkog aerodroma kaže da je već sada sve spremno za avione najveće “jeftine” aviokompanije u Evropi.\n“Ljudi iz ‘Rajanera’ su već bili na aerodromu, oni su pregledali sve uslove koji postoje na aerodromu, i oni su vrlo zadovoljni onim što su vidjeli. U ovome trenutku pred nas nisu postavljeni nikakvi dodatni uslovi da bi ‘Rajaner’ mogao letjeti sa našeg aerodroma. Dakle, u ovom trenutku oni mogu već letjeti”, kaže Duško Kovačević, v. d. generalnog direktora Aerodroma Banjaluka.\nMinistar saobraćaja ne otkriva sve detalje ugovora sa Ircima, između ostalog i one oko mogućeg povećanja subvencija, koje trenutno iznose 1,9 miliona maraka godišnje za aerodrom u Mahovljanima. Zbog striktnih uslova u ugovoru, do danas nisu mogli da otkriju ni ime zainteresovanog avioprevoznika.\n“Mi kada smo krenuli u ovu priču, nismo krenuli da bismo se zadržali na dvije destinacije. Ubijeđen sam da će to naši građani prepoznati, i da će svojim interesom za takve letove natjerati kompaniju da proširi svoje ponudu za više destinacija”, kaže Neđo Trninić, ministar saobraćaja i veza Republike Srpske.\nUprava aerodroma je svjesna mogućnosti ukidanja letova, ukoliko irska kompanija ne bude zadovoljna brojem prodatih karata. Ali vjeruju sasvim suprotno, da će jeftini letovi iz Banjaluke, o kojima se u javnosti priča već godinama, biti pun pogodak.\nPrethodni tekstNajviši stepen mjera bezbjednosti zbog ruske delegacije. Kroz Laktaše zabranjen saobraćaj za sva motorna vozila. Pogledajte u kom periodu\nSledeći tekst“Selo moje ljepše od Pariza”: Predstavljamo Aleksiće


Javna sednica Komisije za planove održana je danas - Vesti TV Sokobanja\nJavna sednica Komisije za planove održana je danas, i izazvala je veliko interesovanje građana Sokobanje. Oko 200 građana koji su dostavili pismene prigovore tokom Javnog uvida u Nacrt plana generalne regulacije Sokobanja danas obrazložili su dostavljene primedbe\n22.06.2011. VEST – Komisija za planove\nJavna sednica Komisije za planove održana je danas, i izazvala je veliko interesovanje građana Sokobanje. Oko 200 građana koji su dostavili pismene prigovore tokom Javnog uvida u Nacrt plana generalne regulacije Sokobanja danas su pred Komisijom obrazložili usmeno dostavljene primedbe. Građani su uglavnom iznosili lične stavove – to su u pitanju parcele – odnosno namena prostora, kaže rukovodilac Odeljenja za urbanizam Ljiljana Gajić. Prema njenim rečima primedbe su uložili i javna preduzeća i stručne službe, i one se uglavnom odnose na javne interese. Sledeći postupak je da Komisija na zatvorenoj sednici zauzme stav po primedbama građana a zatim sačini Izveštaj o Javnom uvidu koji je sastavni deo Odluke o donošenju Plana. Nakon toga Plan ide u dalju proceduru, dodaje Ljiljana Gajić.


ROMSKOJ ZAJEDNICI NEOPHODNE PROMENE: Unaprediti položaj žena – Zrenjanin\nROMSKOJ ZAJEDNICI NEOPHODNE PROMENE: Unaprediti položaj žena\nRomkinje treba da raskinu sa tradicijom zbog koje i sada pate i koja ih i u 21. veku prilično ponižava. Sa tribine u Jaša Tomiću, to je sunarodnicama poručila Tamara Božović, predsednica Svetske organizacije za zaštitu Romkinja i autor zbirke pesama na romskom jeziku („LJubav jedne Romkinje”) koja je bila predstavljena na prošlogodišnjem Sajmu knjiga u Beogradu.\n– Ne želim da se bilo šta pogrešno shvati, ali Romkinje su i sada obespravljene u svakom smislu, osim u potrebi da daju više potomaka. Mislim da je došlo vreme i za velike promene u romskoj zajednici. Unapređenje ljudskih prava ali i obrazovno, kulturno i finansijsko opismenjavanje Roma u svim državama u kojima žive, a posebno u jugoistočnom Balkanu, treba da su nam svima glavni cilj – rekla je Tamara Božović.\nOnima koji su u holu jašatomićke Osnovne škole „Stevan Aleksić“ došli da je čuju, Tamara Božović je objasnila da je tema tribine „Duhovna, pravična i finansijska pismenost” proistekla i iz njenog ličnog iskustva.\n– Iako postoji Svetska organizacija Roma došla sam na ideju da se oformi Svetska organizacija žena Romkinja. Mislim da distribucijom ličnog iskustva mogu uticati na promenu pravila ponašanja do sada usvojenih i prihvaćenih šablona života romskih zajednica. Odlučila sam da zalaganje za veća prava Romkinja krene baš odavde iz Jaša Tomića, mesta u kome sam provela deo detinjstva i u koje sam se pre tri godine definitivno vratila. Znam da ovaj put neće biti lak ali se nadam da ću u svemu tome uspeti uz veliki trud i uz pomoć svojih saradnika i prijatelja koji su večeras sa mnom, Zlatomirom Jovanovićem, Lidijom Malovčić, Radomirom Tišmom – rekla je Tamara Božović i zahvalila se direktoru OŠ „Stevan Aleksić“, LJupčetu Trpčevskom, muzičarima lokalnog tamburaškog orkestra i članovima KUD-a „Jandrija Tomić Ćić” iz Krajišnika, jer su svojom pesmom i igrom upotpunili program tribine.\nFoto Slavko Ubavić\nFoto Duško Radivoj\n← „ČISTOĆINA“ AKCIJA IZNOŠENjA KABASTOG SMEĆA: Na Zelenom polju pojedine lokacije zatrpane otpadom\nSPECIJALNA OLIMPIJADA: Medalje zlatnog sjaja →


Narodna stranka: Ko, zapravo, upravlja Vranjem | VRANJENEWS\nNarodna stranka: Ko, zapravo, upravlja Vranjem\nKo upravlja Vranjem - zapitao je u sredu saopštenjem za medije Gradski odbor Narodne stranke (NS) u Vranju, povodom aktuelnih dešavanja na političkoj sceni i tvrdnji koje je na sednici Skupštine grada u sredu izneo smenjeni direktor JKP Komrad Momir Stojilković.\n- Posle konstatacije da Vranjem ne rukovode ljudi iz Vranja, već ljudi sa strane, Gradski odbor Narodne stranke poziva gospodina Stojilkovića da javno kaže na koje ljude to misli i ko je ta siva eminencija koja rukovodi Vranjem?\nIako je već duže vreme dobro poznato da Vranjem i celokupnim Pčinjskim okrugom iz senke glavne konce vuče državni sekretar u Ministarstvu privrede Dragan Stevanović, poznatiji kao Boske, i da se isti smatra alfom i omegom odlučivanja u Vranju, Narodna stranka javno pita gospodina Stojilkovića da li su njegove reči iznete za govornicom današnje sednice uperene prema ovoj ličnosti?\nTakođe, Narodna stranka postavlja pitanje gradonačelniku Slobodanu Milenkoviću da li on upravlja Vranjem i da li svoje odluke donosi samostalno - navode "narodnjaci", uz pitanja zašto sa Stojilkovićem nisu smenjeni i odgovorni direktori iz javnog sektora "koji su dozvolili katastrofalno stanje saobraćajnica u gradu".\n- U vezi sa većnikom za infrastrukturu Dejanom Stanojevićem Denzijem, Narodna stranka podseća javnost da je isti na funkciju gradskog većnika stupio dok se protiv njega vodio krivični postupak zbog zloupotrebe službenog položaja u periodu kada je bio direktor Direkcije za razvoj i izgradnju Vranja, u kom postupku je nepravosnažno osuđen na dve godine zatvora.\nNarodna stranka poručuje građanima Vranja da će uskoro doći dan kada će sva nepočinstva i sve zloupotrebe naprednjaka doći na naplatu, da će svi koji su se ogrešili o zakon odgovarati istog trenutka kada instititucije sistema budu ponovo stavljene u službi građana - navodi se u saopštenju GrO NS.


BHANSA: Prihodi uvećani za 4,6 miliona KM – ASinfo Portal\nSARAJEVO – Uvođenje slobodne rute letenja (FRA) u vazdušnom prostoru BiH i ulazak u regionalni projekt SEAFRA donijeli su brojne koristi, uključujući skraćivanje putanje aviona, smanjenje potrošnje goriva i cijene preleta te povećanje obima vazdušnog saobraćaja uz povećanje naših prihoda za čak 4,6 miliona maraka – izjavio je za Fenu direktor Agencije za pružanje usluga u vazdušnoj plovidbi BiH (BHANSA) Davorin Primorac.\nSlobodne rute letenja među ključnim su postignućima u okviru inicijative EU za uspostavljanje Jedinstvenog evropskog neba (Single European Sky) nezavisno od državnih granica ili granica funkcionalnih blokova vazdušnog prostora, s ciljem povećanja sigurnosti kao i kapaciteta vazdušnog saobraćaja u Evropi.\nPrimorac ističe da su BiH i susjedne zemlje, Hrvatska, Srbija i Crna Gora, napravile dodatni iskorak stvarajući SEAFRA, odnosno prvi zajednički prostor slobodnih ruta H24 u Evropi koji obuhvata čak četiri države. Analize saobraćaja kroz vazdušni prostor BiH su pokazale da je broj letova u odnosu na prethodni period povećan, dok je dužina leta smanjena.\n“Osim stvaranja uslova za integraciju u EU, koncept SEAFRA za rezultat ima skraćivanje putanja aviona za oko 2880 NM (nautičkih milja) na dnevnom nivou, smanjenje potrošnje goriva na dnevnoj bazi za 9,3 tone, što za jednu godinu iznosi oko 3,4 miliona kg, kao i zaštitu okoliša smanjivanjem dnevne potrošnje goriva i emisije stakleničkih plinova u iznosu od 30 tona CO2 i emisije dušikovog oksida NOx za 110 kg”, ističe Primorac.\nZnačajna korist je i u smanjenju cijene preleta kroz vazdušni prostor BiH, što implicira poboljšanje konkurentnosti. Tome treba dodati i povećanje obima zračnog saobraćaja uz povećanje prihoda te bolju predvidljivost letenja i mreža tokova saobraćaja.\n“Naredni korak je uvezivanje SEAFRA i SAXFRA (Slovenija/Austrija) čime će jedan veći dio prostora u Evropi biti integriran u jedno veliko FRA područje kojega će činiti zračni prostor šest država”, naglašava Primorac.\nBHANSA je nositelj ovih aktivnosti u BiH, ali to je tek jedan segment onoga što ova agencija radi u okviru svojih nadležnosti. Tako je samo u prvoj polovini ove godine ostvareno nekoliko važnih ciljeva. Naime, BHANSA je počela s pružanjem usluga iz operativne jedinice ATCU II Banja Luka, završen je proces sertifikacije BHANSA-e, a za potrebe ove agencije počeo je i najveći projekt školovanja kontrolora zračnog saobraćaja u historiji Evrope. Klix.ba\nKljučne riječi:&nbsp&nbspbhansa, bih, izbor, preleti, prihodi, vazdusni saobracaj, vazno


GIZ ORF-EE najavljuje dalju podršku ugovornim stranama Energetske zajednice na Zapadnom Balkanu u sistematskom prikupljanju podataka o uštedama energije\nNa zadnjem sastanku Grupe za koordinaciju energetske efikasnosti (EECG) održanom 14. novembra u prostorijama Energetske zajednice (EnC) u Beču, predstavnici GIZ-ovog Otvorenog regionalnog fonda za JIE – Energetska efikasnost (ORF-EE) najavili su nastavak podrške ugovornim stranama EnC na Zapadnom Balkanu (ZB)po pitanju potpunog i sistematičnog prikupljanja podataka o uštedama energije.\nPodrška će biti pružena u okviru novog ORF-EE projekta „Jačanje saradnje između nacionalnog i lokalnog nivoa vlasti u JIE u cilju održivog razvoja mjera energetske efikasnosti i zaštite klime “ (MVP Plus). Projekt je usmjeren na lokalnu primjenu Platforme za monitoring i verifikaciju (MVP) za potrebe izračunavanja ušteda energije i CO2, postignutih provođenjem mjera energetske efikasnosti.\n„Integracija MVP sistema na općinskom nivou na Zapadnom Balkanu upotpunila bi njegovu primjenu na državnom nivou, gdje je ovaj alat već uveden, čime bi se poboljšala komunikacija između različitih nivoa uprave u cilju efektivnije izrade politika“, rekla je Berina Delalić-Gurda, menadžerica projekta ORF-EE.\nArmin Teskeredžić, konsultant u ORF-EE projektu, iskoristio je ovu priliku da iznese neke od najvećih izazova u primjeni MVP-a kao i potencijale za njegovu širu primjenu. Podsjetio je prisutne da se MVP pokazao kao funkcionalan, iako je inicijalno izrađen od ORF-EE-a i partnera u vrijeme Direktive o uštedama energije i pokriva samo konačne uštede energije. Sada kada je na snazi Direktiva o energetskoj efikasnosti (EED), područje djelovanja na unapređenju energetske efikasnosti je šire i pored mjera na strani konačnog potrošača obuhvata i dijelove lanca pretvorbe energije. To zemljama Zapadnog Balkana postavlja nove izazove, a sam sistem mora se nadograditi da bi mogao obuhvatiti i ova nova područja. Iz tog razloga ORF-EE-ov novi projekt „MVP Plus“ radit će na razvoju nove funkcionalnosti vezane za izračun primarne energije.\n„Jednostavnom nadogradnjom MVP alata i određenim uputstvima za korisnike omogućit će se provođenje nekoliko članova EED-a, uključujući član 7. i dva pristupa, navedena u Direktivi“, naglasio je Teskeredžić. Ovo je naročito važno u smislu evidentiranja ušteda koje rezultiraju iz mjera provedenih u okviru EED-a, što će ići u prilog ispunjenju zahtjeva koji se odnose na izvještavanje o energetskoj efikasnosti na nivou država.\nORF-EE-ova podrška državnom nivou\nORF-EE je najavio i dodatna ulaganja u jačanje kapaciteta zaposlenih u ministarstvima, agencijama i drugim institucijama odgovornim za prikupljanje podataka o uštedama energije, uključujući i proširenje kapaciteta MVP-a u skladu sa zahtjevima EED-a. ORF-EE će, između ostalog, podržati prikupljanje i unos podataka u MVP kao pomoć procesima izvještavanja i izrade politika, provjeru rezultata i podataka, analizu podataka i planiranje na osnovu činjenica, kao i upravljanju znanjem i osiguranju održivosti uspostavljene strukture. U okviru svih aktivnosti predviđena je redovna regionalna razmjena informacija između relevantnih aktera na državnom i regionalnom nivou u cilju formiranja mreže domaćih i međunarodnih stručnjaka sposobnih da osmisle i sprovedu rješenja za izazove s kojima se regija susreće u domenu politika energetske efikasnosti.\nPredstavnik Ministarstva ekonomije Crne Gore Božidar Pavlović na sastanku EECG grupe rekao je da smatra da je ovo pravi trenutak za pokretanje ovog projekta s obzirom na to da je novim amandmanima na Zakon o efikasnom korištenju energije u Crnoj Gori MVP prepoznat kao obavezno sredstvo za izvještavanje o uštedama energije.\nOstale članice Energetske zajednice na ZB također su prijavile uvođenje MVP-a u svoje pravne okvire. Republika Srbija i Makedonija (BJR) su ga već uvrstile u amandmane na svoje zakone o energetskoj efikasnosti i očekuju njihovo usvajanje početkom 2019. godine. Kosovo* je MVP uvrstilo u svoj novi Zakon o energetskoj efikasnosti, koji je službeno usvojen 7. novembra ove godine i potpuno je usklađen sa EED-om.\nTagovi: energetska efikasnost, Energetska zajednica, MVP\nPočetna » GIZ ORF-EE » GIZ ORF-EE najavljuje dalju podršku ugovornim stranama Energetske zajednice na Zapadnom Balkanu u sistematskom prikupljanju podataka o uštedama energije


Hatami: Razgovorima riješiti nuklearni spor - Index.hr\nHatami: Razgovorima riješiti nuklearni spor\nRAZGOVORI su jedini način za rješavanje iranskog nuklearnog spora s međunarodnom zajednicom, izjavio je u srijedu iranski predsjednik Mohamad Hatami.\n"Spremni smo pokazati svijetu da ne razvijamo nuklearno oružje i vjerujem da su razgovori jedini način za to", rekao je hatami novinarima.\nIranski dužnosnici trebali bi se sastati u četvrtak u Beču s visokim diplomatima iz Britanije, Njemačke i Francuske. Očekuje se da će na tom sastanku Iran dobiti novi prijedlog u kojem se od njega traži da zaustavi planove za obogaćivanje urana ili da se suoči s mogućim sankcijama UN-a.\nIranski dužnosnici su objavili da su otvoreni za razgovore, ali da neće odustati od obogaćivanja urana, procesa koji se može koristiti za dobijanje goriva za nuklearne reaktore ili materijala za atomske bombe.\n"Ne znam kakav je prijedlog EU-a, ali mi smo spremni za razgovore", rekao je Hatami. "Međutim, očekujemo da nas neće prisiljavati da odustanemo od nuklearne tehnologije u mirnodopske svrhe pod potpunim nadzorom Međunarodne agencije za atomsku energiju", dodao je.


Sarajevo /Otvorena trideset peta poslovnica: BBI banka od danas i u centru Vogošće / Radio Sarajevo\nFoto: BBI Banka/Otvorena poslovnica BBI banke u Vogošći\nSarajevo / Otvorena trideset peta poslovnica: BBI banka od danas i u centru Vogošće\n26. 06. 2019. u 14:31:00 Radiosarajevo.ba\n„U Kantonu Sarajevo BBI je prisutna od 2000. godine i do sada smo u ovu regiju plasirali više od 1 milijardu i 425 miliona KM, od toga: preko 1 milijardu i 122 miliona KM investirano je u privredu KS. Spremni smo za nastavak i unapređenje saradnje sa postojećim klijentima i otvoreni da pružimo punu podršku novim klijentima. Vjerujem da će poslovnica u centru Vogošće olakšati klijentima pristup uslugama Banke, te da će s nama imati pozitivno korisničko iskustvo. Naše strateško opredjeljenje jeste pomoć razvoju privrede BiH putem povoljnih finansijskih linija za mala i srednja preduzeća. Uposlenici BBI banke će učiniti sve da naši klijenti u Vogošći uspješno rješavaju svoje finansijske potrebe i projekte u BiH i inozemstvu i da partnerstvo sa BBI bankom bude na obostrani uspjeh i zadovoljstvo“, izjavio je Bukvić.\nTagovi: BBI BBI Banka Vogošća Sarajevo


Počela vakcinacija migranata u Srbiji u prihvatnim centrima – Srbija NASA Zemlja\nby srbijanasazemlja March 26, 2021, 1:22 pm 1.8k Views\n“Srbija je prva u Evropi koja je počela da vakciniše izbeglice u centrima i hvala puno Srbiji”, poručila je Boneli u izjavi novinarima.\n“Zahvalni smo Srbiji što su uključili izbeglice u plan vakcinacije. To je rezultat intenzivne saradnje koju imamo. Hvala Ministarstvu zdravlja, Institutu Batut, Komesarijatu za izbeglice, SZO i UNHCR-u”, poručila je Boneli.\n“Danas je počela vakcinacija u svim centrima”, dodala je Velimirović.\nPredstavnik Svetske zdravstvene organizacije u Srbiji Abebayehu Ašefa Mengistu je istakao je vakcinacija ključna u borbi sa korona virusom, pored poštovanja mera kao što je držanje fizičke distance i pranje ruku.\n“Kada je reč o vakcinaciji, Srbija je zaista uradila sjajan posao”, rekao je on.\nMengistu je naveo da je početak vakcinacije značajan za populaciju migranata pošto su smešteni u kolektivnim centrima i dodao da postoji odlična saradnja sa vlastima u Srbiji.\nU 19 azilnih i prihvatno – tranzitnih centara u Srbiji trenutno je smešteno 4.883 izbeglica, tražilaca azila i migranata, a u centru u Krnjači 336 dece i odraslih.